U sistemu odvojenog prikupljanja i recikliranja ambalažnog otpada 20 općina - Akta.ba\nU sistemu odvojenog prikupljanja i recikliranja ambalažnog otpada 20 općina\n07.10.2019. 09:33 / Izvor: Fena\nOd 2012. godine kada je uspostavljen sistem odvojenog prikupljanja i reciklaže ambalažnog otpada, do danas, Ekopak je uspio uspostaviti saradnju s 20 općina u Federaciji BiH, sa 23 sakupljača i s više od 700 klijenata što je rezultiralo progresivnim povećanjem prikupljenih količina ambalažnog otpada iz godine u godinu.\nDirektorica firme Ekopak Amela Hrbat u razgovoru za Fenu ističe kako su u saradnji sa lokalnim zajednicama postavili oko 100 modernih eko-otoka za prikupljanje svih vrsta ambalažnog otpada, dostavili više od 1.000 posuda za odvojeno odlaganje ambalažnog otpada raznim ustanovama, institucijama i organizacijama.\nDodala je da su također sufinansirali i deset specijalnih vozila za odvoz ambalažnog otpada, te uspostavili odličnu saradnju s komunalnim preduzećima javnim i privatnim, kao i sa reciklažerima različitih vrsta ambalažnog otpada.\n"Od 2012. godine do danas predali smo na reciklažu više od 60.000 tona ambalažnog otpada, od čega 46.000 tona papira, 8.000 tona plastičnog ambalažnog otpada, 4000 t stakla… Samo za prijevoz tih 60.000 tona morali smo osigurati čak 3.000 kamiona. Ovi podaci govore koliko je kompleksno pitanje uspostave same infrastrukture. To je proces koji ne može biti završen preko noći. I u razvijenim zemljama EU to je trajalo godinama. Meni je drago da svake godine bilježimo bolje rezultate i da sa našim partnerima sve više razvijamo sistem", navodi direktorica Ekopaka.\nTakođer je naglasila da su sve općine sa kojima su uspostavljeni partnerski odnosi, njih 20, aktivno uključene u sistem, ali i da je puno problema, jer realizacija uveliko ovisi i o ekonomskoj situaciji i stepenu lokalnog razvoja samih općina.\nJedan od važnih ciljeva za Ekopak je i edukacija djece i mladih kako bi što bolje usvojili znanja o važnosti reciklaže, gdje se prenose iskustva Evrope, koja kažu da je to oblast u kojoj djeca educiraju svoje roditelje kako ispravno postupati sa otpadom, jer sortiranje otpada u konačnici treba da bude nešto što se podrazumijeva, kultura življenja...\nDirektorica Ekopaka pojašnjava kako je u BiH, kao i u većini zemalja EU, uspostavljen tzv. „sistem produžene odgovornosti proizvođača“ što znači da sva preduzeća koja se prometovanjem ambalaže ili proizvoda u ambalaži zakonski obavežu uključiti u sistem moraju osigurati da će ambalažni otpad koji nastaje nakon upotrebe proizvoda pravilno odložiti i uputiti na reciklažu.\n"Oni to mogu uraditi na dva načina, da svoju obavezu prenesu na operatera poput Ekopaka koji tu zakonsku obavezu vrši u njihovo ime ili da, tu obavezu prenesu na Fond za zaštitu okoliša FBiH, što je višestruko skuplja opcija za preduzeća, a istovremeno, Fond se ne bavi sistemom, niti upućivanjem na reciklažu ambalažnog otpada, već je neka vrsta kazne za preduzeća koja izbjegavaju svoju zakonsku obavezu i to retroaktivno od 2012. godine", pojasnila je direktorica Ekopaka.\nEkopak je neprofitna kompanija osnovana 2011. godine s ciljem da u ime svojih klijenata proizvođača ambalaže, uvoznika, punilaca, distributera i trgovaca, preuzme odgovornost za ispunjenje zakonskih obaveza za reciklažu i iskorištenje ambalažnog otpada u FBiH. Dobijanjem dozvole Federalnog ministarstva okoliša 2012. godine postali su prvi operater sistema upravljanja ambalažnim otpadom u Bosni i Hercegovini.\nPoništena okolišna dozvola: Smeće iz BiH se vraća u Italiju


„Leto slobode“pod znakom pitanja zbog delta soja - PressReader\n„Leto slobode“pod znakom pitanja zbog delta soja\nSa visoko zaraznim delta sojem korona virusa koji se ubrzano širi planetom, države su u trci sa vremenom kako se ne bi ostvarile najcrnje slutnje stručnjaka smrtonosni pandemijski talas na jesen.\n2021-07-04 - JOVANA RADOVANOVIĆ\nUmeđuvremenu, nade da ćemo ovo leto provesti koliko je to moguće normalno, bez ili sa vrlo malo ograničenja, polako padaju u vodu. Veliki broj zemalja odložio je planirana otvaranja, a sve više je i onih koje dodatno pooštravaju postojeće mere.\nOBAVEZNA VAKCINACIJA, POLICIJSKI ČAS, MASKE\nNa verovatno najdrastičniji potez se odlučila Rusija koja je već uveliko zagazila u treći talas i peti dan zaredom obara rekorde u broju preminulih. Tamo gde su brojke prvo počele da skaču, u Moskvi, lokalne vlasti su naredile obaveznu vakcinaciju za 60 odsto radnika u uslužnom i javnom sektoru. Od 28. juna, svi moskovski kafići i restorani služe samo goste koji su vakcinisani ili imaju negativan test.\nNoćni policijski čas ponovo se uvodi u nekoliko portugalskih gradova, uključujući Lisabon i Porto, čime vlasti pokušavaju da stave pod kontrolu novi talas infekcija. Portuglaska vlada je saopštila da se od petka, sa trajanjem od 23 časa do 5 sati ujutru, uvodi policijski čas u 45 visoko rizičnih opština. U tim regionima rad na daljinu je obavezan, a kafići rade do 23 sata.\nGotovo polovina populacije Australije od ove nedelje je pod karantinom, nakon što je lokdaun uveden u sedam gradova - Sidnej, Brizbejn, Pert, Darvin, Tomsvil i Gold Koust, gde se beleži konstantan rast slučajeva delta soja. Nadležni apeluju na građane da se vakcinišu pošto je dosad samo pet odsto od 20 miliona stanovnika primilo vakcinu.\nU Austriji vlada je donela odluku o popuštanju epidemioloških mera od 1. jula, ali Beč je nasuprot tome pooštrio mere. Gradonačelnik austrijske prestonice ukazao je da pandemija nije prošla i poručio da će Beč primenjivati epidemiološke mere sve do potpune imunizacije stanovništva. Francuska je ove nedelje odlučila da odloži ukidanje restrikcija u jugozapadnom regionu Landes do 6. jula.\nPROBLEM I ZA ZEMLJE SA NAJVIŠOM STOPOM VAKCINISANIH\nČak su i zemlje sa uspešnom stopom vakcinacije upale u poteškoće zbog delta soja. Izrael, koji tek što je ukinuo obavezu nošenja maski u zatvorenim objektima, ponovo ju je uveo nakon naleta novih slučajeva delta soja. Veliku Britaniju, koja je prva u svetu pokrenula kampanju vakcinacije, delta soj je epidemiološki vratio nekoliko meseci unazad. Dugoočekivani 21. jul ipak nije bio “dan slobode” za Britance, jer je vlada odlučila da potpuno otvaranje pomeri za četiri nedelje.\nNa drugom kraju sveta, u Indoneziji, najteže pogođenoj zemlji jugoistočne Azije, zabeležen je novi rekord od preko 21.000 dnevnih slučajeva. Bolnice u Džakarti i drugim gradovima preplavljene su, a vlada je najavila hitno pooštravanje mera. Delta soj je i ostatak regiona bacio na kolena. Tajland je od ponedeljka nametnuo strože kontrole u Bangkoku, u susednoj Maleziji je jednomesečni karantin produžen na neodređeno, dok je Bangladeš rekao da će nametnuti novi karantin za čitavu zemlju od ove nedelje.\nČini se da je poznati austrijski virolog bio u pravu kada je rekao da bi delta soj mogao da uništi leto. Mnoge zemlje ponovo uvode putne restrikcije, iako je u četvrtak zvanično zaživeo sistem evropskih zelenih sertifikata, koji bi trebalo da olakšaju međunarodna putovanja. Nakon što je uvela ograničenja putnicima iz Britanije, Nemačka je u utorak uvela restrikcije i putnicima iz Portugala i Rusije, a sada se zalaže da i ostatak EU sledi njen primer. S druge strane, Portugal je uveo mere za nevakcinisane Britance, koji od ponedeljka 28. juna moraju da prođu obavezan dvonedeljni karantin po ulasku u zemlju. I Španija i Malta su ove nedelje naglo povećale ograničenja za putnike iz Britanije. Francuska je prošle nedelje stavila Rusiju na svoju putnu crvenu listu. Iz straha od širenja delta soja vlada Češke odlučila je da pooštri uslove za ulazak u zemlju.\nIako su kovid pasoši konačno zaživeli, sve više država vraća putne restrikcije za zemlje sa visokim procentom delta soja\nZARAZNIJA VARIJANTA KORONA VIRUSA PROŠIRILA SE NA VIŠE OD 100 ZEMALJA, A STRUČNJACI PROCENJUJU DA će ČINITI 90% SVIH SLUČAJEVA DO KRAJA AVGUSTA


Tag / Protest / Vesti online\nGlamočić: Ne želimo GMO u Srbiji\nMinistarstvo poljoprivrede neće dozvoliti gajenje genetički modifikovanih biljaka na teritoriji Srbije, ni upotrebu genetski modifikovanih organizama (GMO) za ishranu ljudi, rekao je danas u...\nUkrajinci na ulicama: Hoćemo u EU, oslobodite Juliju!\nOko 5.000 demonstranata okupilo se u sredu 27. novembra, peti dan za redom, u centru Kijeva na protestu zbog odluke Vlade Ukrajine da ne potpiše sporazum o pridruživanju s Evropskom unijom, već da...\nZašto se Rusija protivi ulasku Ukrajine u EU?\nEnergičan angažman Rusije da odvrati Ukrajinu od Evropske unije i da je zadrži u svojoj sferi uticaja potiče od složenih, emotivnih i kulturnih pitanja, navodi agencija Asošiejtid pres.\nRadnici Zorke protestuju zbog namirivanja bivših radnika\nRadnici šabačkog Zorka transporta, dela Holding kompanije "Zorka" u restrukturiranju, danas su protestovali pred Osnovnim sudom u tom gradu zahtevajući obustavu prinudne prodaje sredstava firme...\nZemunac pao u trans tokom protesta\nNavodi beogradski medija da se pojavila šuga među osnovcima u Zemun polju, izazvala je eskalaciju rasizma meštana.\nProtest zbog "Ravne gore": Da li u Srbiji jača levica?\nGrci protestvovali: MMF i EU, napolje!\nGolim grudima za abortus\nMiting protiv abortusa jedne hrišćanske grupe u centru Madrida, glavnog grada Španije, omelo je danas pet žena u toplesu iz feminističke grupe Femen, koje su pevale "Abortus je svetinja".\nNapulj se guši u otrovnim isparenjima smeća\nNekoliko hiljada ljudi protestovalo je u Napulju zbog nelegalnih deponija, koje ispuštaju otrovna isparenja.\nrts.rs 7 komentara\n"Ravna gora" treba da probudi zaboravljeni patriotizam\nPočetak emitovanja serije "Ravna gora" obeležio je i protest članova i pristalica Saveza komunističke omladine Jugoslavije ispred zgrade RTS-a. Reditelj Bajić u gostovanju u Dnevniku Javnog...\nHiljade ljudi traži ostavku Vlade\nNekoliko hiljada ljudi učestvovalo je danas na demonstracijama u Sofiji, zahtevajući ostavku Vlade Bugarske i prevremene izbore.


Privreda Srbije pod teretom skoro 500 parafiskalnih nameta – Danas Conference Center\nHome Globalna ekonomija Privreda Srbije pod teretom skoro 500 parafiskalnih nameta\nPrivreda Srbije pod teretom skoro 500 parafiskalnih nameta\nPrema istraživanju Unije poslodavaca Srbije koje je obuhvatilo sve lokalne samouprave, u našoj zemlji se primenjuje ukupno skoro 500 parafiskalnih nameta na različitim nivoima.\nNebojša Atanacković, predsednik Unije poslodavaca Srbije je na panel diskusiji “Lokalne samouprave i parafiskalni nameti u Srbiji” u organizaciji Danas konferens centra, rekao da je to istraživanje od pre nekoliko meseci utvrdilo i da su samo dve opštine po pitanju nameta poštovale Zakon o komunalnim delatnostima – Veliko Gradište i Rekovac. On se osvrnuo i na Zakon o komunalnim preduzećima koji sadrži tačku po kojoj se ne sme različito naplaćivati komunalna usluga u zavisnosti od toga kome se naplaćuje, da li fizičkim licima ili preduzaćima a koji se kod nas u tom smislu ne primenjuje, kao i na apsurd naplate iznošenja smeća po kvadratnom metru za preduzeća, što je praksa koja po njegovim rečima ne postoji nigde na svetu.\nDragan Spirić član komisije za lokalne samouprave Stalne konferencije gradova i opština, konstatovao je da je ključ dobrog funkcionisanja da ni jedna strana ne “zagrabi” previše za sebe, da na lokalnom nivou treba imati više sluha za privrednike kao one koji stvaraju i koji su nosioci razvoja. Po njegovim rečima. definisija parafiskalnih nameta bi bile one dažbine koje su od strane lokalne samouprave nametnute privredi u obliku različitih poreza, naknada i taksi a da za to ne postoji protivusluga. Složio se sa drugim učesnicima da je privredi neophodna predvidivost i planiranje budžeta te da iz tog razloga i takvi nameti trebada budu predvidivi i da postoji prostor za dodatno uređivanje i doterivanje propisa. Pojedine takse poput firmarine i ekološkeih taksi su zakonom ograničene do kog najvišeg iznosa mogu da idu i da lokalna samouprava ima pravo da sama odlučuje o visini u okviru i do tog maksimalnog nivoa.\nSlobodan Krstović, saradnik za ekonomske analize u NALED-u konstatovao je da je uokviru akcionog plana za suzbijanje sive ekonomije koji je Vlada usvojila za 2017/18 godinu jedna od mera koju je ova asocijacija predložila upravo reforma parafiskalnih nameta. Po njihovim istraživanjima to je jedna od tri glavne teme koju privrednici konstantno ističu kao ključni problem sa kojim se suočavaju. Naša zemlja je u ovoj oblasti negativni šampion sa čak 384 neporeska nameta koja opterećuju privredu prema istraživanju iz 2014. godine. “NALED je predlagao ministarstvu finansija uvođenje jedinstvenog registra neporeskih nameta po kome se naknada ili taksa ne može propisati ukoliko nije upisana u taj registar”, naglasio je Krstović\nprevious Petostruko veći prihodi od izvoza u softverskoj industriji Srbije\nnext Dovoljan broj inspektora ključ za suzbijanje sive ekonomije


source.ba | Podžić zahvalio generalu Edwardsu na posvećenosti MO i OSBiH\nMinistar odbrane Bosne i Hercegovine Sifet Podžić primio je danas u Domu Oružanih snaga BiH u Sarajevu, u oproštajnu posjetu, komandanta Štaba NATO-a u BiH brigadnog generala Williama J. Edwardsa.\nMinistar Podžić je zahvalio generalu Edwardsu na podršci Štaba NATO-a u Sarajevu tokom njegovog dvogodišnjeg mandata i izrazio očekivanje za nastavkom uspješne saradnje, posebno u aktivnostima BiH u procesu približavanja NATO savezu.\nTakođer, Podžić je uz izraze zahvalnosti na posvećenosti Ministarstvu odbrane i Oružanim snagama BiH tokom mandata, generalu Edwardsu poželio uspjeh u budućoj profesionalnoj i ličnoj karijeri, izrazivši očekivanje da će on i dalje biti “jedan od ambasadora Bosne i Hercegovine.”\nGeneral Edwards je još jednom naglasio opredjeljenje Štaba NATO-a u Sarajevu za nastavkom saradnje, te je zahvalio na korektnoj i uspješnoj saradnji. On je naglasio da će i u nastavku svoje profesionalne karijere, pomagati Bosni i Hercegovini u njenom razvoju i na njenom putu ka euroatlantskim integracijama.\nSastanak, kojem su prisustvovali i ambasador SAD u BiH Eric Nelson sa odbrambenim atašeom SAD u BiH brigadirom Michaleom Tarquintom, te savjetnik u Kabinetu ministra odbrane Kemal Korjenić, bio je prilika da se razgovara i o trenutnim aktivnostima Ministarstva odbrane i Oružanih snaga BiH.\nSagovornici su razmijenili mišljenja o implementaciji dokumenta Program reformi BiH, pravcima buduće saradnje i drugim aktivnostima u NATO integracionom procesu BiH.\nAmbasador Nelson je posebno pohvalio angažman i obučenost pripadnika OS BiH prilikom realizacije vježbe Oružanih snaga BiH i SAD "Bilateralna vježba 2020“, koja je nedavno zavšena na vojnom poligonu OS BiH Glamoč, saopćio je Ured za odnose s javnošću MO BiH.


Marija Milošević slobodna u Srbiji, poternica je ukinuta | SEEbiz.eu\nObjavljeno: 06.04.2021 / 17:20\nProtiv Miloševićeve je danas obustavljen postupak i poternica je stavljena van snage, saznaje Nova.rs.\nNakon što su mediji preneli ovu informaciju, iz Prvog osnovnog javnog tužilaštva potvrdili su za portal Nova.rs da je nastupila apsolutna zastarelost događaja iz 2001. godine. Sa druge strane, iz Prvog osnovnog suda navode da je danas sud doneo rešenje o obustavi postupka, ukinut je pritvor i poternica je stavljena van snage.\nInače, krivični postupak protiv Marije zastareo je tačno 1. aprila, a porodica nekadašnjeg predsednika Jugoslavija se proteklih dana nalazi u žiži javnosti zbog serije “Porodica” koja je emitovana na RTS-u, i koja prati događaje koji su prethodili hapšenju Miloševića.\nZastara postupka i povlačenje poternice protiv ćerke bivšeg predsednika poklopila se sa emitovanjem serije.\nInače, krivični postupak protiv Marije zastareo je tačno 1. aprila.\nPodsetimo, Miloševićeva je optužena za nedozvoljeno posedovanje oružja i ugrožavanja sigurnosti više ljudi, među kojima je bio i lider LDP Čedomir Jovanović. Marija je toga dana, u trenucima kada su Miloševića izvozili iz vile, oko 4.30 sati ujutru, sa udaljenosti od oko pet metara iz revolvera Smith&Wesson ispalila više hitaca, a jedan je pogodio kola iz kolone.\nOna je nakon ovog događaja uzela crnogorsko državljanstvo i godinama već živi na Cetinju. Mediji ovih dana prenose i da ona godinama ne napušta vilu na Cetinju, odnosno da gotovo ne izlazi iz objekta.\nTagovi: Marija Milošević, Slobodan Milošević


Na svetski Dan slobode medija : Nadlanu.com\nNa svetski Dan slobode medija\nObjavljeno 3. maja 2011. / 21:15:50\nBEOGRAD, 03. maj 2011. (FoNet) - Poverenik za informacije od javnog značaja i zaštitu podataka o ličnosti Rodoljub Šabić je danas, u pismima predsednicima Udruženja novinara Srbije (UNS), Nezavisnog udruženja novinara Srbije (NUNS) i Nezavisnog društva novinara Vojvodine (NDNV), čestitao svim novinarima u Srbiji 3. maj, Svetski dan slobode medija.\nUpućujući novinarima najbolje želje za uspeh u radu, Šabić je potvrdio spremnost i obavezu da im pomogne u ostvarivanju njihove važne društvene funkcije.\nOn je naglasio da izgradnja demokratskog društva neminovno podrazumeva odgovarajuću poziciju i ulogu novinara i medija, ukazujući da je potrebno da država uradi mnogo toga na tom planu.\n"Novinari i mediji se sve više pozivaju na prava iz Zakona o slobodnom pristupu informacijama od javnog značaja i stavljaju ga u funkciju informisanja najšire javnosti", podsetio je Šabić.\nTo je bez sumnje dobro, ali nije dobro što, bez obzira na napredak, problema još ima mnogo, napomenuo je Šabić, koji smatra da je krajnje vreme da se ozbiljno aktiviraju mehanizmi odgovornosti za kršenje zakona.\nProklamovani principi javnosti rada vlasti i e-gavermenta, poručio je Šabić, obavezuju vlast da javnosti pruži mnogo više informacija na najpogodniji način, proaktivno, javnim prezentiranjem raspoloživih baza podataka i na Internetu.\nPostojećim nivoom elektronske komunikacije naše vlasti i javnosti ne možemo biti zadovoljni, dodao je Šabić i napomenuo da se tu stvari moraju mnogo brže menjati. Prema upozorenju Šabića, evidentno je i prisustvo različitih faktičkih mehanizama implicitne cenzure.\nOni moraju biti potisnuti, jer je jedna od najbitnijih pretpostavki uspešne demokratske tranzicije to da prostor za delovanje novinara i medija, i pravno i faktički, dovedemo u sklad sa principima utvrđenim u članu 10.\nEvropske povelje o ljudskim pravima, naglasio je Šabić.\nPrioritetna je obaveza države i da novinarima obezbedi elementarnu ličnu bezbednost, naglasio je šabić, što podrazumeva i obavezu da kazni one koji tu bezbednost ugroze. Prema rečima Šabića, ne sme se zaboraviti na slučajeve, u kojima ni više godina nakon smrti novinara ni javnost, ni istina, ni pravda nisu dobili satisfakciju.\nI zbog prošlosti, i zbog budućnosti, izuzetno je važno da budu konačno razrešeni, zaključio je Šabić.


U Cerovcu obilježen Evropski dan jezika i Međunarodni dan prevodilaca | Trebinje Live\nObrazovni centar „Cerovac“ već nekoliko godina obilježava Evropski dan jezika, međunarodni praznik koji je 2001. godine ustanovio Savjet Evrope kao podsjetnik svim Evropljanima na važnost jezičke raznolikosti i jezika kao univerzalnog identifikatora svakog naroda i države.\nEvropski dan jezika se na sličan način obilježava u cijeloj Evropi, a nosioci ovog programa su obično jezički edukatori, odnosno škole, privatne i državne, i profesori jezika i književnosti sa svojim učenicima.\nOni osmišljavaju razne aktivnosti i kreiraju materijale i kvizove, organizuju čitaonice i druge sadržaje pomoću kojih će svojim sugrađanima približiti značaj učenja stranog jezika, ali prvenstveno značaj njegovanja maternjeg jezika.\n„Cerovac“ je obilježio Evropski dan jezika (26. septembar) i Međunarodni dan prevodilaca (30. septembar).\nUčenici i profesori centra su postavili štand sa promotivnim materijalom, udžbenicima i knjigama, a organizovana su tri čitalačka kutka – na engleskom, njemačkom i italijanskom jeziku.\nProfesori i učenici viših nivoa čitali su posjetiocima djela dječijih pisaca, a prisutni su takođe uživali listajući primamljive stranice najljepših dječijih slikovnica i knjiga, kao i udžbenika iz kojih uče učenici OC „Cerovac“.\nIstog dana izvršena je i svečana podjela Cambridge diploma polaznicima OC "Cerovac" koji su u prethodnim ispitnim rokovima uspjeli zaslužiti ovaj trajni međunarodni sertifikat.\nOvo je bio samo jedan dan posvećen jeziku, našem i mnogim drugima, zahvaljujući svim posjetiocima, učenicima, profesorima i osoblju OC „Cerovac“.\nBogatstvo pisane riječi, na bilo kom jeziku, moramo cijeniti i njegovati, i učiniti da se naši mališani i kada porastu raduju novoj priči, knjizi ili praznoj stranici pred sobom koju će popuniti doživljajima ispričanim na način koji su ih učili njihovi roditelji, učitelji i profesori.\nLive Classes: Učenici Cerovca sa drugarima iz cijelog svijeta (Video)


Preduzetnicima u prva tri meseca 2016. isplaćeno 5,1 milijarda dinara - U "Godini preduzetništva" država izdvojila 16 milijardi dinara - Edukaplus\nPreduzetnicima u prva tri meseca 2016. isplaćeno 5,1 milijarda dinara – U „Godini preduzetništva“ država izdvojila 16 milijardi dinara\nOd 16 milijardi dinara namenjenih za podršku pokretanju i širenju privatnog posla, od kojih je 4,4 milijarde bespovratnih sredstava, u prva tri meseca „Godine preduzetništva“ na osnovu podnetih zahteva privrednicima je isplaćena 5,1 milijarda dinara. U Ministarstvu privrede napominju da je mnogo zahteva koji se upravo rešavaju, tako da se navedeni iznos isplaćenih sredstava svakodnevno uvećava.\nOd 33 programa podrške onima koji započinju i šire postojeći posao devet je završeno, na 21 konkurs zainteresovani još mogu da se javljaju, a još četiri su u pripremi.\nUpućeni tvrde da preduzetnici u Srbiji nikada nisu mogli da računaju na veću pomoć države kao što je to slučaj u ovoj „Godini preduzetništva“ u kojoj ‘mali biznis’ pomaže 28 državnih i evropskih institucija, nevladinih organizacija i udruženja privrednika.\nInteresovanje je veliko, kažu u Ministarstvu privrede. Za neki od ponuđenih programa podrške do sada se prijavilo više od 10.000 preduzeća, početnika u poslovanju i lokalnih samouprava. Od 5.447 zahteva odobreno je više od polovine.\n– Najveće interesovanje vlada za programe koji su kombinacija kreditne podrške i bespovratnih sredstava – ističu u Ministarstvu privrede. – Naročito za program nabavke opreme, koji se ostvaruje u saradnji sa Razvojnom agencijom Srbije, izabranim poslovnim bankama i lizing kompanijama. Za ovu namenu u budžetu je izdvojeno i 542 miliona dinara koje država poklanja ukoliko preduzetnici kupuju opremu. Poklonjena suma pokriva 25% od vrednosti investicije, a ostatak može da se dobije kao povoljan kredit od Fonda za razvoj.\nU ministarstvu kažu da je od 31. maja, kada je objavljen javni poziv, obrađeno oko 200, a odobreno 156 zahteva na osnovu kojih je isplaćeno 235 miliona dinara bespovratnih sredstava. Na ovaj način podržana su ulaganja preduzetnika u opremu i mašine za proizvodnju u ukupnom iznosu od 1,3 milijarde dinara.\nPosle završetka „Programa podrške za nabavku opreme“, biće raspisan javni poziv preduzetnicima da konkurišu za sredstva iz „Programa podsticanja preduzetništva“. Tako oni koji više nisu početnici, a imaju ‘razvojne projekte’, mogu da računaju na 80% neophodnih sredstava u vidu povoljnog kredita Fonda za razvoj. Država će im pokloniti 20% – ukupno 550 miliona dinara, dok je Fond za razvoj obezbedo 2,2 milijarde dinara za kredite.\nJoš dva programa podrške biće namenjena podsticanju inovacija, zatim za podršku izvoza i povezivanja sa stranim kompanijama, a država će pomagati i učešće na sajmovima i prodor na inostrana tržišta.


Vukovi su u petom kolu protutnjali kroz Pančevo, savladavši Pantere sa 0:44.\nVeć na poluvremenu "čopor sa Ade" imao je 35 poena prednosti, a i na ovom meču briljirao je kvoterbek Lens Krizin koji je imao dva tačdaun dodavanja i jedno utrčavanje u endzonu rivala sa loptom u naručju. Dva tačdauna trčanjem postigao je i junak prošlogodišnjeg Evropskog prvenstva C grupe, Mihailo Josović.\nŠto se Vojvoda tiče, one deluju kao preporođene u ovoj sezoni. Povratak Rastka Jokića na mesto kvoterbeka i angažovanje Amerikanca Krisa Blantona za sada su, uz odličnu igru čitavog napada, ključ uspeha Novosađana. Poslednji koji su pred njima pali su niški Imperatori - 65:21.\nBlanton je otvorio ovaj meč sa četiri uzastopna tačdauna, tri trčanjem i jedan hvatanjem, a Vojvode nisu stale posle tih 29:0. Jokić je meč završio sa čak pet tačdaun dodavanja, dva ka Andreju Puškašu, a po jedan ka Blantonu, Šapuriću i Jakšiću.\nSve je bolji i novi kvoterbek Divljih veprova iz Kragujevca Santino Simone, koji je sa pet tačdauna, tri dodavanjem - i sva tri za Treja Mekveja, predvodio ekipu do pobede od 12:32 nad beogradskim Plavim zmajevima, koji su poslednju deonicu izgubili sa 0:13, time i šansu da iznenade Kragujevčane.\nKraljevačke Kraljevske krune su svoju prvu superligašku pobedu ostvarile savladavši posle preokreta Legionare iz Sremske Mitrovice sa 20:16. Najstariji srpski klub američkog fudbala vodio je sa 6:16 uz tačdaune Zorana Lončarevića i Miloša Kolibara, ali su se svojim poentiranjima Aleksandar Kenanov i Kreg Huk postarali za trijumf Kraljevčana.


Grčka: Održan protest podrške izbeglicama\nVeći deo kopnene granice duge 200 kilometara između Grčke i Turske razdvaja reka Evros (Marica), ali je duž 12,5 kilometara zemljišta koje deli dve države postavljena ograda. To područje obezbeđuju policija i vojska, kako na kopnu tako i na reci, video nadzor, kao i nekoliko pripadnika agencije Fronteks za zaštitu spoljnih granica EU.\nDemonstranti su, noseći prsluke za spasavanje, uzvikivali da "ograda znači da će se izbeglice utopiti" i najavili da će protestovati i sutra. Oni planiraju marš u nedelju ka ogradi koja je postavljena na grčko-turskoj granici.\n"Od životnog je značaja da ograda bude uklonjena. Zbog te ograde su porodice izbeglica prinuđene da prelaze Egejsko more i utopljenika ima svakodnevno", rekao je jedan od demonstranata, koji je sa grčkog ostrva Lezbos doputovao na protest u Aleksandropolisu.


Niška televizija » Novine u radu JKP „Medijana“ (VIDEO)\nObjavljeno 17.09.2014. 11:18\nJavno-komunalno preduzeće „Mediana“ planira da do kraja godine uvede značajne novine u sistemu upravljanja otpadom, zahvaljujući projektu prekogranične saradnje sa bugarskom opštinom Pernik. U prvoj fazi projekta koga finansira EU sa pola miliona evra, grad Niš će dobiti 18.000 novih kanti, a domaćinstva 138.000 kesa za selektovanje otpada. Ideja je da se reciklažom ovog otpada čuva prirodna sredina, a privredi obezbedi sirovina za proizvodnju.\nI pored besparice i sve teže naplate potraživanja, u JKP „Mediani“ planiraju da poboljsaju svoju uslugu. Sa prijateljima iz Bugarske opštine Pernik rukovodstvo medijane ralizuje Projekat unapređivanja Sistema upravljanja otpadom.\nJKP „Mediana“ pruža servis koji je neophodan svim gradjanima Niša. Stoga je vrlo važno da se obaveze prema ovom preduzecu redovno izmiruju. Neplaćanje računa ugrožava ne samo funkcionisanje „Mediane“ već i čitavog grada.\nU „Mediani“ planiraju da novim vozilima i osavremenjavanjem voznog parka jos vise unaprede svoju uslugu prema krajnjim korisnicima, kaze direktor Vučković.


Francuska teško optužila Iran: Nedvojbeno je da oni stoje iza pokušaja napada kod Pariza / Novi list\nObjavljeno: 2. listopad 2018. u 17:39 2018-10-02T17:39:00+02:00 2018-10-02T17:39:00+02:00\nFrancuska je u utorak zamrznula imovinu iranskih obavještajnih službi kao i imovinu dvojice iranskih državljana, među kojima je Moghadam, kao odgovor na pokušaj napada.\nPARIZ - Francuske obavještajne službe zaključile su da je iransko ministarstvo obavještajnih poslova i sigurnosti, koje kontrolira ajatolah Ali Hamnei, naredilo spriječeni napad na skup iranske oporbe u egzilu nedaleko od Pariza u lipnju, rekao je jedan francuski diplomatski izvor.\n"Naše (obavještajne) službe provele su dugu, temeljitu i detaljnu istragu što nam je omogućilo da dođem do nedvojbenog zaključka da odgovornost leži na ministarstvu obavještajnih poslova i sigurnosti", kazao je izvor.\nDodao je da je napad naredio zamjenik ministra i čelnik za obavještajne operacije Saeid Hašemi Moghadam.\n"Pokušaj napada u Villepinteu spriječen je 30. lipnja. Incident takve težine na našem teritoriju ne može proći nekažnjeno", navodi se u zajedničkoj izjavi francuskih ministara vanjskih i unutarnjih poslova i gospodarstva.\nIran je u utorak zanijekao francuske optužbe.


Pašalić: Srbija se odlučno protivi postojanju smrtne kazne - Društvo - Dnevni list Danas\nPočetna » Društvo » Pašalić: Srbija se odlučno protivi postojanju smrtne kazne\nPašalić: Srbija se odlučno protivi postojanju smrtne kazne\nZaštitnik građana Zoran Pašalić izjavio je danas, povodom 10. oktobra, Međunarodnog dana borbe protiv smrtne kazne, da se Srbija „odlučno protivi“ postojanju te vrste kazne, navodeći da je ona „apsolutno neprihvatljiv način kažnjavanja u pravnom sistemu jedne države“.\n1Piše: Beta 09. oktobra 2019. 17.00 Izmenjeno: 17.01\nPodsećajući da je smrtna kazna ukinuta u Srbiji 2002. godine a da je poslednji put izvršena 1992. godine, ombudsman je naveo da „ostaje odlučan u stavu da se ponovno uvođenje smrtne kazne nikad ne dozvoli“.\n„Srbija, kao članica Saveta Evrope i kao država koja je ratifikovala Protokole 6 i 13 uz Evropsku konvenciju o ljudskim pravima koji za cilj imaju ukidanje smrtne kazne, odlučno se protivi njenom postojanju“, naveo je ombudsman a saopšteno iz njegovog kabineta.\nOn je dodao da se u Srbiji poslednjih godina u javnosti „povremeno pokrene pitanje potrebe vraćanja smrtne kazne, pogotovo kada se dese monstruozni zločini nad decom ili višestruka ubistva“.\n„Međutim, moramo znati da i sam Ustav Srbije kaže da je ljudski život neprikosnoven“, naveo je Zaštitnik građana.\nsmrtna kazna, Zoran PašalićBeograd\nPašalić: Lokalne samouprave da što efikasnije pokrenu postupak dobijanja dozvola za kretanje\nPašalić: Pratimo poštovanje ljudskih prava shodno uslovima vanredne situacije\nA ubice osudjujemo na po 5, 6 godina, oslobadjamo posle 2, 3, Napredniji smo od sveta. A koliko cenimo zivot vidi se po penzijama, nadoknadama za porodilje, …… Ma najaci smo.


AKCIJA POLICIJE U BANJALUCI: Uhapšeni i saradnici odbeglog Kavčanina (VIDEO) | Novosti.rs\nKako je potvrđeno u MUP RS svi se terete da su počinili krivična dela organizovanog kriminala u vezi sa falsifikovanjem isprave i navođenje na overavanje neistinitog sadržaja. To se odnosi na lažne dokumente koje su Ćurlik i Jahović podigli u ime Jahovića, a potom mu ih odneli na parking u blizini Ferhadije kada su i uhapšeni.\n- Radilo se o dobro pripremljenoj akciji jer su istražioci ranije uspeli da utvrde Jahovićev lažni identitet. On je, pod drugim imenom, podnio zahtev za izdavanje dokumenata, dok je za podizanje dokumenata ovlastio drugu osobu - kaže izvor iz policije.\nPojašnjava da je Ćurlik bio osoba koja je podigla dokumente u CIPS-u u Banjaluci.\n- Istražioci su ga pratili nakon toga i odveo ih je direktno do Jahoviće kojem je trebao da preda dokumente - navodi izvor iz policije.\nNakon kriminalističke obrade svi osumnjičeni će biti predati u nadležnost Tužilaštva BiH u Saraejvu. Inače, za Jahovićem je crnogorsko pravosuđe raspisalo crvenu poternicu zbog sumnje da je počinio krivična dela osnivanje kriminalne organizacije, pokušaj ubistva i nezakonito držanje vatrenog oružja i eksplozivnih naprava.\nPoletan i Ćurlik takođe imaju policijske dosijee i više puta su hapšeni i privođeni. Poletan se dovodio u vezu sa banjalučkom automafijom, odnosno falsifikovanjem dokumenata za kradena vozila, te prevarama i drugim krivičnim delima. Ćurlik je 2015. godine "izbačen" iz policije nakon što je uhapšen u akciji "Sjever" zbog sumnje da je bio dio kriminalne grupe koja se bavila trgovinom oružja.\nhapšenje Banjaluka Kavački klan Almir Jahović LJuban Poletan Dalibor Ćurlik


Beta 25. februara 2020. 14:30\nNarodni poslanik i potpredsednik Narodne stranke (NS) Miroslav Aleksić izjavio je danas da je Zakon o poreklu imovine, koji je na dnevnom redu skupštinske sednice, „legalizacija pljačke i korupcije“ i pokušaj funkcionera sadašnje vlasti da se zaštite jer bi prvi odgovarali da je takav zakon uradjen po evropskim standardima.\n„Predloženim zakonom se legalizuje imovina stečena nezakonito, dovoljno je platiti porez, nije predvidjena čak ni kazna, ni konfiskacija tako stečene imovine“, rekao je Aleksić, na konferenciji za novinare u holu skupštine Srbije.\nOn je naglasio da će ministri, državni sekretari, direktori i drugi državani funkcioneri, koji danas upravljaju Srbijom, morati da odgovaraju ako su nezakonito stekli imovinu, jer će NS kao jedan od prvih koraka, kada dobije podršku gradjana na fer izborima, predložiti zakon kakav je i potreban Srbiji.\nOn je naveo i da će, na primer, morati da se ispita slučaj „Vulinove tetke“, koji je služio da ministar odbrane Aleksandar Vulin opravda novac kojim je kupio stan, takodje je naveo i da predsednik Aleksandar Vučić i ministar policije Nebojša Stefanović, po nekim istraživanjima, imaju imovinu u nekretninama od više stotina hiljada evra, dok im je plata nešto viša od hiljadu evra.\nAleksić je rekao i da je donošenje zakona marketinški trik sadašnje vlasti jer „nema ništa konkretno da gradjanima ponudiio kao rezultat borbe protiv korupcije“ što joj je služilo kao obećanje u dolasku na vlast, dok je sada korupcija „nikad viša“.\nAleksić je pozvao one koji nemeravaju da izadju na izbore da odustanu od toga jer je jedini efikasni način borbe protiv ove vlasti i dolaženja do fer izbora da se predstojeći izbori bojkotuju.


Izveštaj REM-a stvorio pogrešnu sliku o medijskom prisustvu SNS-a i opozicije u izbornoj kampanji - Tekstovi\nIzveštaj REM-a stvorio pogrešnu sliku ...\nPromenom načina na koji predstavljaju prisustvo stranaka u medijima tokom predizborne kampanje, Regulatorno telo za elektronske medije je stvorilo sliku da su SNS i Savez za Srbiju bili približno isto zastupljeni. U ukupno predizborno vreme ovo telo je ubrajalo različite vrste medija i aktere koje ranijih godina nije, pa umesto da vreme koje je SNS dobio bude deset puta veće od onog koje je dobio SZS, ono je samo nešto veće.\nZavršni izveštaj o medijskom izveštavanju tokom ovogodišnje predizborne kampanje objavljen je u ponedeljak na sajtu Regulatornog tela za elektronske medije (REM). Prema tom izveštaju, u periodu od 4. do 15. marta i od 11. maja do 18. juna, udeo Srpske napredne stranke u programskim sadržajima (izuzev oglasnih poruka) je bio 10,6% (oko 68 sati), a opozicionog Saveza za Srbiju, koji je izbore bojkotovao, 8,1% (oko 52 sata).\nNa osnovu ovoga bi se moglo zaključiti da su vlast i opozicija imale približno isto vremena u medijima koje je REM pratio tokom izbora.\nMeđutim, analiza Centra za istraživačko novinarstvo Srbije (CINS) pokazuje da je razlika između vlasti i opozicije smanjena time što je ovo regulatorno telo izmenilo način predstavljanja podataka.\nTako su se, po prvi put od kada je rađen monitoring, u ukupno predizborno vreme računala i pojavljivanja analitičara u medijima, ali i predstavnika institucija koje sprovode izbore poput Republičke izborne komisije, istraživačkih medija, nevladinih organizacija i drugih koje je REM označio kao „ostale učesnike kampanje”.\nTakođe, u ukupno vreme je, osim televizija sa nacionalnom frekvencijom i javnih servisa, računato i vreme kablovskih kanala N1, koji je informativni kanal, i Nove S. Koliko N1 i Nova S bitno menjaju sliku govori podatak da su, prema izveštaju, ove dve televizije ukupno emitovale oko 287 sati predizbornog programa, što je skoro polovina ukupno emitovanog programa na svih 12 medija koje je REM pratio. Predstavnici SNS-a, kako se u izveštaju navodi, odbili su da se pojave u nekim emisijama na N1 jer nisu želeli da učestvuju u dijalogu sa strankama koje bojkotuju izbore.\nREM je u ukupno vreme računao i javne radio servise Radio Beograd 1 i Radio Novi Sad 1. Te dve radio stanice su se prvi put našle u REM-ovoj tabeli sa ukupnim vremenom, iako su bile deo monitoringa i 2014. godine, kao i 2016. u izveštaju o kojem je CINS već pisao.\nKada bi se, kao ranijih godina, u ukupno predizborno vreme računali samo nacionalni emiteri i javni servisi - prvi i drugi programi Radio televizije Srbije (RTS) i Radio televizije Vojvodine (RTV) - i kada se ne bi računalo vreme analitičara i onih koje REM označava kao druge učesnike kampanje, rezultat bi bio dosta drugačiji. Na osnovu ovakve računice, udeo Srpske napredne stranke (SNS) u predizbornom programu je bio 25,59% (više od 51 sata), a Saveza za Srbiju 2,34% (nešto manje od pet sati).\nPredsednik Vučić, čije ime je nosila lista SNS-a, dominirao je ekranima u odnosu na druge funkcionere. Ukupno mu je posvećeno više od 169 sati programa, dok je listi SNS-a posvećeno skoro dva i po puta manje, oko 68 sati.


Keri: Među žrtvama u Parizu ima i Amerikanaca - 14.11.2015, Sputnik Srbija\nKeri: Među žrtvama u Parizu ima i Amerikanaca\nMeđu poginulima u terorističkim napadima u Parizu ima i građana Sjedinjenih Američkih Država, izjavio je američki državni sekretar Džon Keri. 14.11.2015, Sputnik Srbija\npolitika, vesti, pariz, francuska, džon keri\n17:45 14.11.2015 (Osveženo: 17:54 14.11.2015)\nMeđu poginulima u terorističkim napadima u Parizu ima i građana Sjedinjenih Američkih Država, izjavio je američki državni sekretar Džon Keri.\n„Znamo da među poginulima ima i Amerikanaca i pružićemo svaku neophodnu pomoć (Francuskoj)“, rekao je Keri na konferenciji za novinare u Beču.\n14 Novembar 2015, 16:31\n„Danas sam se sastao sa ministrom inostranih poslova Francuske Loranom Fabijusom. Razgovarao sam i sa ambasadorom SAD u Francuskoj. Naglasio sam da smo odlučni da uložimo sve napore“, dodao je Keri.\n„U poslednje vreme SAD i Francuska su jedinstvene u odbrani prava čoveka, zbog toga nudimo Francuskoj svu pomoć koju možemo da joj pružimo u borbi protiv ovakvih monstruoznih događaja“, rekao je Keri.\nOn je naglasio da se ono što se dogodilo u Parizu tiče SAD onoliko koliko i same Francuske.


Katarina Vidaković, autor sa Dan u Beogradu - Stranica 65 od 67\nNaslovna » Katarina Vidaković (strana 65)\n24. maj 2014. Hoteli u Beogradu 0\nHotel Nacional nalazi se na Novom Beogradu, na ulazu u Beograd iz pravca Zagreba.\n23. maj 2014. Hoteli u Beogradu 0\n22. maj 2014. Hoteli u Beogradu 0\nKlasičan i izuzetno komforan, Hotel Rex, kategorisan sa tri zvezdice, nudi udobnost i mir u centru grada.\n20. maj 2014. Hoteli u Beogradu 0\nPodjednako blizu centru starog i Novog Beograda, Hotel Srbija Garni gostima nudi ambijent savremenog italijanskog dizajna, komfor, udobnost i izuzetan kvalitet, koji garantuju četiri zvezdice u kategorizaciji objekta.\n18. maj 2014. Hoteli u Beogradu 0\nJedan od najvećih beogradskih hotela, Hotel Srbija, nudi izuzetnu udobnost i funkcionalnost u ambijentu toplih boja soba i apartmana, u potpunosti prilagođenih potrebama gosta.\nGarni hotel „Sučević“\n16. maj 2014. Hoteli u Beogradu 0\nHotel „Sučević“ nudi potpuni komfor u podnožju Avale, poznatog beogradskog izletišta, uz odlične saobraćajne veze.\n14. maj 2014. Hoteli u Beogradu 0\nIzvanredna lokacija, prijatnost, udobnost i visoki standardi održavanja i usluge čine Hotel Union pravim izborom za sve one koji iz poslovnih razloga ili ličnog zadovoljstva borave u Beogradu.\n12. maj 2014. Hoteli u Beogradu 0\nHotel Trim idealan je za sportiste, ali ne samo za njih. Smešten u park-šumi Košutnjak, u najlepšoj beogradskoj zelenoj zoni, hotel se nalazi u kompleksu Nacionalnog trening centra, u kojem se za takmičenja pripremaju reprezentativci Srbije.\n10. maj 2014. Hoteli u Beogradu 0\nKomfor i udobnost, uz niz posebnih usluga i povoljnosti za gosta, osnovne su odlike Hotela N. Hotel N kategorisan sa tri zvezdice nalazi se na Voždovcu, na oko četiri kilometra udaljenosti od najužeg centra grada.\n8. maj 2014. Hoteli u Beogradu 0\nHotel Šumadija poseduje sve izvanredne kvalitete turističkih objekata porodice Best Western, najvećeg hotelskog lanca na svetu, spojene sa dugogodišnjim iskustvom i tradicijom.\n6. maj 2014. Hoteli u Beogradu 0\nBoravak u Zemunu pruža posebno iskustvo, a dobar izbor da se odsedne na samo pet minuta šetnje od Zemunskog keja je Hotel Skala.\nHotel Slavija zajednički je naziv za dva objekta koji neformalno nose i posebna imena – Slavija I i Slavija II.\n4. maj 2014. Hoteli u Beogradu 0\nSavremen i bogato opremljen, Slavija Garni, hotel kategorisan sa tri zvezdice, gosti i domaćini i dalje često nazivaju starim imenima Slavija III i Slavija Lux.\n2. maj 2014. Hoteli u Beogradu 0\nHotel President poseduje sve što se očekuje od visokih pet zvezdica, koje su mu u kategorizaciji dodeljene: perfektnu uslugu, visokokvalitetne smeštajne kapacitete i prateće objekte koji pružaju maksimum zadovoljstva i najprobirljivijem gostu.\n30. april 2014. Hoteli u Beogradu 0\nHotel Slodes pruža potpuni komfor smeštaja i sve uslove za opuštanje i rekreaciju, na mirnom mestu, u delu Beograda poznatom kao Stari Košutnjak.\n28. april 2014. Hoteli u Beogradu 0\nKao deo svetske grupacije InterContinental Hotels Group, beogradski hotel Holiday Inn nudi dokazano visok kvalitet smeštaja i usluge i brojne pogodnosti koje ga svrstavaju u klasu hotela sa četiri zvezdice.\nRezime Crown Art & Gallery Residence\n26. april 2014. Hoteli u Beogradu 0\nRezime Crown Art & Gallery Residence nalazi se u jednom od najlepših beogradskih prostora, pešačko trgovačkoj oazi u centru grada – Knez Mihailovoj ulici.\n24. april 2014. Hoteli u Beogradu 0\n22. april 2014. Hoteli u Beogradu 0\nPage 65 of 67« Prvo...405060«6364656667\t»


UNS: Zbog čega još uvek nije izabran državni sekretar za informisanje – Matrica slobode medija\nMirković je istakao da ako se zna da je mandat državnog sekretara vezan za mandat ministra, ne vidi u čemu je problem i zašto se još uvek čeka imenovanje državnog sekretara u tako zahtevnom i pulsirajućem sektoru kakvo je informisanje. „Pogotovo kada znamo da je mandat ove vlade od samog početka vremenski oročen. Jedini razlog može da bude nedostatak političke volje pošto je po prvi put resorna ministarka kulture i informisanja ujedno i potpredsednica vlade, a to je potvrda nesporne političke moći. Politička volja i politička moć su u slučaju imenovanja državnog sekretara za infomisanje u vidljivoj diskrepanciji“, naglasio je Mirković.\nThis entry was posted in Poglavlje 10, Poglavlje 23, Regulisanje državnog finansiranja medija by Teodora. Bookmark the permalink.\n← Previous Previous post: Tužilac Stamenković: U januaru formirano 12 predmeta zbog pretnji novinarima\nNext → Next post: Prijava protiv Milorada Vučelića\nPoglavlje 10, Poglavlje 23, Regulisanje državnog finansiranja medija


Naslovnica Bosna i Hercegovina Vlada FBiH sutra na sjednici razmatra prijedlog teksta zakona o demobilisanim borcima\n– Sutra u Mostaru zakazana je sjednica Vlaed FBiH i druga tačka dnevnog reda je tekst zakon o pravima demobilisanih boraca i članova njihovih porodica. I ja očekujem da se Vlada izjasni o prijedlogu Radne grupe za izradu ovog teksta zakona. Mi ćemo sutra podnijeti izvještaj o radu Radne grupe i u našim zaključcima je predviđeno i predloženo, a prije svega na izričit zahtjev boraca, da zakon stupi na snagu od 1. jula. Dakle, uz ovaj zakon potrebno je u Parlament FBiH uputiti i rebalans budžeta, i to su dva dokumenta koja bi trebalo da idu zajedno ukoliko želimo da zakon stupi na snagu od. jula. Vlada će se o tome sutra očitovati i znat ćemo šta je njen stav – rekao nam je Bukvarević.


Tanjug 14. septembra 2018. 12:20\nBEOGRAD – Transparentnost Srbija ocenila je danas da se Ministarstvo pravde između više mogućnosti kod više ustavnih amandmana opredelilo za minimalne standarde koje je postavila Venecijanska komisija, a nije usvojilo, kako kaže, agumentovane predloze brojnih udruženja i stručnjaka.\nTakođe, u saopštenju Transparentnost ukazuje da ni treći objavljeni radni tekst ustavnih promena ne sadrži obrazloženje ni osvrt na komentare koji su dostavljeni tokom javne rasprave, pa su, kako konstatuje, građani ostali uskraćeni za informacije zbog čega je Ministarstvo pravde tako postupilo, kao i zašto pojedina rešenja odstupaju od Akcionog plana za poglavlje 23 u pregovorima sa EU.\nTranspatentnost Srbija ocenjuje da se ne može smatrati dobrim predlogom sastav sudijskih i tužilačkih saveta u kojima 50 odsto članova budućeg sudijskog i 40 odsto članova novog tužilačkog saveta birati same sudije i tužioci, a ostale narodni poslanici, jer ostavlja prostor za politički uticaj.\n„Tačno je da situacija u kojoj bi prevashodno sudije i tužioci odlučivali o svojim kolegama nosi sa sobom rizike, ali te rizike treba otkloniti zakonskim normama koje bi povećale javnost rada pravosudnih saveta i smanjile prostor za njihovo diskreciono odlučivanje, a ne posrednom političkom kontrolom od strane grupe ‘istaknutih pravnika’ koje će izabrati skupštinska većina“, navodi Transparentnost.\nU vezi s političkim uticajem na rad pravosuđa, programski direktor TS Nemanja Nenadić je ocenio da je politički uticaj na rad Visokog saveta sudstva i Državnog veća tužilaca mogao da se smanji nezavisno od ustavnih promena.\n„Pošto su Vlada i Skupština još 2013. zaključile da nije primereno da ministar pravde i predsednik skupštinskog Odbora za pravosuđe budu članovi pravosudnih tela, ti političari su mogli odmah da prestanu da učestvuju u izboru i razrešenju sudija i tužilaca. Takođe, i dalje postoji ogroman prostor da se neprimereni uticaji smanje kroz promenu prakse, za početak tako što će nadležni javni tužilac, a ne politički funkcioneri, obaveštavati javnost o tome šta je urađeno i šta treba da bude učinjeno u gonjenju počinilaca krivičnih dela“, naveo je Nenadić.\nZelena stranka pozvala opštine da obrišu lokacije za MHE i od Skupštine zakon o…\nCrogorski političar preminuo u Beogradu (foto)\nDjilas: Imamo i mi plan za Kosovo ali on se neće sprovoditi sa…\nNova stranka: Javnost da bude obaveštena o rešavanju slučaja bivše…\nTepić tražila spisak putnika koji su vladinim avionom išli…\nPolitika: Mogući razgovori vlasti i opozicije iza zatvorenih…


Nova sezona ARKUS: Voša u A grupi – Rukometni klub Vojvodina\nNova sezona ARKUS: Voša u A grupi\nJul 13 Jul 17\nTrećeg vikenda septembra startuje nova sezona ARKUS lige. RK Vojvodina, aktuelni šampion, žrebom je određen u A grupu još sa kaćkim Jugovićem, šabačkom Metaloplastikom, pančevačkim Dinamom, beogradskim Obilićem, kragujevačkim Radničkim i Novim Pazarom. Voša će u 1. kolu (18/19. septembar) dočekati Jugović, a nedelju dana kasnije Metaloplastiku.\nDeluje da je A grupa u kojoj je Vojvodina, kvalitetnija, dobili smo jače protivnike. Moramo biti vrlo pažljivi. Nama je cilj kao i prošle sezone da budemo u prve četiri ekipe. Nije važno kojom razlikom ćemo pobeđivati, niti vijamo skor pobeda jer imaćemo i utakmice u Evropi, a potom i regionalnu ligu, pa i nacionalni kup. Igraćemo prvi put na četiri fronta. Daćemo šansu i mlađim igračima u mečevima gde mislimo da za to ima prostora. Drago mi je da ćemo igrati protiv Jugovića, starog rivala. Svakako da su Metaloplastika, Dinamo i Radnički ekipe koje žele najveće domete i kao takve najveći rivali – trener Boris Rojević.\nArhiva Select Month July 2021 June 2021 May 2021 April 2021 March 2021 February 2021 January 2021 December 2020 November 2020 October 2020 September 2020 August 2020 June 2020 May 2020 April 2020 March 2020 February 2020 January 2020 December 2019 November 2019 October 2019 September 2019 August 2019 July 2019 June 2019 May 2019 April 2019 March 2019 February 2019 January 2019 December 2018 November 2018 October 2018 September 2018 August 2018 July 2018 June 2018 May 2018 April 2018 March 2018 February 2018 January 2018 December 2017 November 2017 October 2017 September 2017 August 2017 July 2017 June 2017 May 2017 April 2017 March 2017 February 2017 January 2017 December 2016 November 2016 October 2016 September 2016 August 2016 July 2016 June 2016 May 2016 April 2016 March 2016 February 2016 January 2016 December 2015 November 2015 October 2015 September 2015 August 2015 July 2015 June 2015 May 2015 April 2015 March 2015 February 2015 January 2015 December 2014 November 2014 October 2014 September 2014 August 2014 July 2014 June 2014 May 2014 April 2014 March 2014 February 2014 January 2014 December 2013 November 2013 October 2013 September 2013 August 2013 July 2013 June 2013 May 2013 April 2013 March 2013 February 2013 January 2013 December 2012 November 2012 October 2012


Uveče pripremite toplomjer tako što ćete ga otresti, da tempetaura koju pokazuje bude ispod 35 stepeni. Ujutro, čim se probudite stavite toplomjer ispod pazuha, pripazite da između toplomjera i kože nema odjeće. Toplomjer treba da držite 10 minuta, koje možete iskoristiti da još malo odremate. Nakon 10 minuta,odmah očitajte rezultat i zapišite ga. To je jutarnja bazalna temperatura i normalno se kreće od 36,5 i 36,8 stepeni.\nAko je vaša temperatura niža od 36,5 stepeni onda se radi o smanjenoj funkciji štitne žlijezde. Simptomi smanjenje funkcije ili hipotireoidizma su gubitak energije, umor, gubitak kose, suva koža,glavobolja, hronične infekcije, loša koncentracija...\nAko utvrdite da je temperatura vašeg tijela iznad opsega normalnih vrednosti, obratite se ljekaru koji će vam pomoći da uspostavite normalnu funkciju štitne žlijezde.


Pozajmice Orahovica – Odaberi najbolju ponudu pozajmica Orahovica - Brzikrediti24\nNapredak tehnologije omogućio je da se do pozajmica može doći u samo nekoliko klikova. Ukoliko vas zanimaju pozajmice do kojih možete doći uz minimalno gubljenje vremena, bez obimne papirologije i čekanja u redovima, na pravom ste mjestu. Što se tiče pozajmice Orahovica, istraživanja Agencije za bankarstvo ukazuju na to da je preko 87% Hrvata koristilo brze, odnosno hitne pozajmice i da je velika većina zadovoljna uslugom.\nIstraživanja Agencije za bankarstvo su takođe pokazala da je od 5.304 stanovnika koji žive u gradu Orahovica, više od 90% je kreditno zaduženo, bez obzira na vrstu i namjenu kredita. Mnogi građani grada Orahovica su takođe koristili kratkoročne, brze pozajmice i bez obzira na njihovu nepopularnost zbog visoke efektivne kamatne stope, ipak su bili zadovoljni kompletnom uslugom.\nPozajmice Orahovica dostupne svima uz par jednostavnih koraka do novca


Donacija Vlade Japana – Дом Кулина\nДом Кулина > Vesti > Donacija Vlade Japana\nU Vladi Srbije danas su potpisani ugovori o donaciji Vlade Japana ustanovama u oblasti obrazovanja, zdravstva i socijalne zaštite u našoj zemlji u iznosu od 459.016 evra, a koja ima za cilj unapređenje kvaliteta pružanja usluga u pomenutim sektorima.\nSredstva su namenjena domovima zdravlja u Merošini i Malom Crniću, osnovnim školama u Tutinu i Kuršumliji, JKP „Senta“, Domu za smeštaj odraslih lica Kulina, kao i Savezu slepih Srbije, a ugovore je sa predstavnicima ovih ustanova potpisao ambasador Japana u Srbiji Ðuići Takahara.\nDržavni sekretari Ministarstva zdravlja i Ministarstva za rad, zapošljavanje, boračka i socijalna pitanja – Berislav Vekić i Nenad Ivanišević izrazili su zahvalnost Vladi i narodu Japana na ovoj pomoći, ali i na svim dosadašnjim donacijama.\nVekić je naveo da je današnjom donacijom u sektoru zdravstva, kroz opremanje dva doma zdravlja, izdvojeno ukupno 120.000 evra za nabavku ultrazvučnog aparata, ambulantnih vozila, autoklava i seta opreme za fizikalnu medicinu.\nIvanišević je podsetio na to da je Japan svojim donacijama pomogao i u rešavanju migrantske krize, ali u saniranju posledica prošlogodišnjih katastrofalnih poplava u našoj zemlji.\nTakahara je poručio da će se pomenuti projekti realizovati kroz program direktne podrške lokalnim zajednicima i nevladinim organizacijama, uz napomenu da je od 1999. godine više od 180 projekata tog tipa sprovedeno u Srbiji, uglavnom u zdravstvu, obrazovanju, socijalnoj i zaštiti životne sredine.\nOn je, podsećajući na to da su danas potpisani ugovori za sedam projekata, naveo da je program namenjen brzoj mobilizaciji novčanih sredstava za sprovođenje projekata kako bi se ostvarila dobrobit za lokalno stanovništvo, iako su sredstva po pojedinačnom projektu ograničena.\nPrema njegovim rečima, projekti u oblasti zdravstva obezbediće ambulantna vozila i medicinsku opremu za dva doma zdravlja, a cilj je da se podigne nivo pružanja zdravstvenih usluga.\nKada je reč o projektima u oblasti obrazovanja, ambasador je rekao da će se renoviranjem dve osnovne škole stvoriti bolji uslovi za učenje, dok će u sektoru zaštite životne sredine zamena starog kamiona za odvoženje smeća novim vozilom poboljšati javnu higijenu u opštini.\nTakahara je naveo i da projekti u oblasti društvene zaštite treba da podstaknu aktivniji život ljudi sa invaliditetom i smetnjama, i to na taj način što će biti obezbeđeni Brajevi štampači i slična oprema, ali i rampe za invalidska kolica u Domu.


Govorio je sa nama i o vandrednoj konferenciji za štampu Crvene zvezde, koju ste mogli uživo da pratite na našem YouTube kanalu. On je tu konferenciju ocenio kao “tragikomičnu”. Pomenuo je da je nekim svojim potezima na toj konferenciji predsednik kluba Nebojša Čović naštetio ugledu treneru Dušanu Alimpijeviću. Istakao je da se slične stvari rade i u Partizanu.\nSa njim smo razgovarali i o reprezentaciji, sadašnjim igrama “Orlova” u kvalifikacijama za Svetsko prvenstvo, ali i mogućnosti da Teodosić, Bogdanović, Jokić i ostali NBA igrači opet zaigraju za Srbiju.\nSledeći tekstMaksi Gomez: Seltin posao od 4 miliona ne prestaje da postiže golove\nREČ IMA DUŠKO VUJOŠEVIĆ: Obradović me je iznenadio, rizikuje svoj rejting…\nVUJOŠEVIĆ POTPUNO OTVORENO: Naravno da je i Jokić kriv za neuspeh reprezentacije\nPONUDA KOJA JE MORALA DA SE ODBIJE: Vujošević napustio Kluž!


Sastanak gradonačelnika Biševca sa predsednikom Skupštine KS i ministrom kulture - IndeksOnline.rs\nNaslovna Društvo Sastanak gradonačelnika Biševca sa predsednikom Skupštine KS i ministrom kulture\nSastanak gradonačelnika Biševca sa predsednikom Skupštine KS i ministrom kulture\nNOVI PAZAR – Težnja produbljivanja saradnje kroz različite projekte i planovi za buduću saradnju Novog Pazara i Sarajeva, bili su fokus sastanka gradonačelnika Novog Pazara Nihata Biševca, predsedavajućeg Skupštine Kanton Sarajevo, Mirze Čelika i i ministra kulture i sporta, Kenana Alikadića.\nNa sastanku u Sarajevu precizirano je da će u narednom periodu ovi gradovi ojačati razmenu na polju kulture, te da će potpisivanjem Protokola o saradnji, biti precizirani svi detalji, zaključeno je prilikom te posete.\nZvanična poseta gradonačelnika Novog Pazara i njegovih saradnika Sarajevu, doprinela je otvaranju mnogih tema iz različitih oblasti, sa ciljem da Sarajevo građanima Sandžaka ponudi više kulturnih i sportskih projekata, izjavio predsedavajući Skupštine Kanton Sarajevo, Mirza Čelik.\n,,Jedna od odluka sastanka, bila je da delegacija Kantona Sarajevo, zajedno sa ministrom kulture i sporta, Kamernim teatrom i pozotištem, ponudi građanima Novog Pazara nešto što mi u Kantonu imamo. Potrudićemo se i da Kamerni teatar, sa svojim predstavama poseti Novi Pazar. Sledi potpisivanje Protokola o saradnji izimedju premera Kantona Sarajevo i gradonačelnika Novog Pazara, koji će se pre svega odnositi na kulturu, sport, infrastrukturalne projekte. Pomoć ćemo pružiti i kroz Ministarstvo prostornog planiranja i zaštite okoline, u vezi dobijanja sredstava, jer Sarajevo ima programe i saradnju sa tavkvim institucijama. Naša pomoć će biti vidljiva kroz različite segmente, od saobraćaja do turizma. Ja sam lično posetio Novi Pazar i preporučujem svojim sugrađanima iz Kantona Sarajevo da učine isto. Građane Novog Pazara pozivam da posete naše planine i Sarajevo film festival, koji će biti organizovan kroz nekoliko meseci,,- izjavio je predsedavajući Skupštine Kanton Sarajevo Mirza Čelik.\nGradonačelnik Novog pazara zadovoljan je proteklim sastankom, koji je pokazao da se kvalitetna postojeća saradnja može unaprediti.\n,,Intenziviranje saradnje Novog Pazara i Sarajeva je prioritet, jer prostora za nove projekte uvek ima. Pored kulture, sporta,privrede i turizma, za nas je važno njihovo iskustvo u izradi projekata, koje će preneti na naše saradnike. Uzvratnu posetu smo takodje dogovorili sa predsedavajućim Skupštine Kantna Sarajevo i premijerom Kantona. Građani BiH su naši stalni gosti, tako da nas očekuje puno zajedničkog posla u budućem periodu. Sporazum će vrlo brzo biti potpisan i biće precizirane sve oblasti saradnje između Novog Pazara i Sarajeva,, izjavio je gradonačelnik Novog Pazar Nihat Biševac u toku posete Sarajevu.\nBliske veze i dugogodišnja saradnja Novog Pazara i Sarajeva, dobra je osnova, ne samo za dalji rad, nego i kao mogućnost njenog obogaćivanja, kako sadržajima, tako i novim projektima.\nPrethodni tekstNovopazarac uhapšen u Prijepolju zbog trgovine narkoticima\nSledeći tekstU Srbiji još jedna osoba umrla od korona virusa, još 76 zaraženih


Beta 1. jula 2016. 14:35\nKako navodi agencija Frans pres film „Frontiere“ (Granica), snimljen je prošle godine kada su hiljade migranata prelazile Balkan u nadi za boljim životom u Zapadnoj Evropi. Film će bit prikazan na Internacionalnom filmskom festivalu Cinema City u Novom Sadu.\nRadnja filma dešava se 2022. i u njemu se prikazuju napuštena luksuzna vozila i dobro obučeni ljudi kako se guraju iza žičanih ograda i mole srpske policajce da ih puste preko granice.\nScenario je napisao Francuz Arno Imber (Arnaud Humbert), koji takodje i igra u filmu. Tridesetčetvorogodišnji scenarista koji živi u Beogradu, rekao je za agenciju Fras pres da je počeo da piše scenario mesec dana pre nego što je prava migraciona kriza dostigla vrhunac. Reditelj filma Loran Rui Laurent Rouy, bivši francuski novinar želi da film utiče i na promenu imidža Srbije, koja je i dalje pod senkom ratova iz 1990-ih.\n„Ovo je priča o migrantima, ali pre svega je priča o Srbiji, rekao je Rui koji takodje živi u Beogradu.


e-novine.com - U Srbiji se moraju poštovati različitosti i prava LGBT\n25.03.2015 - 15:11\nU Srbiji se moraju poštovati različitosti i prava LGBT\nSrbija je zabeležila pomake u oblasti stanja ljudskih prava LGBT populacije, a jedan od pokazatelja je uspešno održavanje Parade ponosa prošle godine, kao i bolji odnos političkih faktora i državnih institucija, rečeno je u Skupštini Srbije. U Srbiji je tokom 2014. godine prijavljeno sedam fizičkih i 12 verbalnih napada na pripadnike LGBT populacije, policija je intervenisala i prosledila deset izveštaja nadležnom Tužilaštvu, a 11 osoba je procesuirano, izjavio je danas ministar unutrašnjih poslova Nebojša Stefanović\n"U Srbiji je prvi put od 2007. godine sloboda okupljanja poštovana u potpunosti", kazala je izvršna direktorka Gej strejt alijanse (GSA) Mirjana Bogdanović na predstavljanju godišnjeg izveštaja te organizacije o stanju ljudskih prava LGBT osoba.\nParada ponosa je prošla bez ijednog incidenta i neusmnjivo je imala značajnu političku podršku, što se moglo videti po prisustvu državnih funkcionera i opozicionih političkih partija, rekla je ona, dodajući da su policijske snage štitite LGBT osobe prošle godine tokom različitih manifestacija.\nAmbasador Velike Britanije u Beogradu Denis Kif pohvalio je Srbiju da je napravila veliki iskorak time što što je omogućila da se održi Parada ponosa izrazivši nadu da će reformski napori Vlade Srbije doprinetu unapređenju slobode i prava svih građana i građanki Srbije.\nPredsednik GSA Lazar Pavlović rekao je da nije zabeležan rast slučajeva nasilja i diskriminacije prema LGBT osoba u odnosu na 2013.godinu, ali da je izmenjena struktura. Precizirao je da su smanjeni fizički napadi, pokušaji napada i pretnje, ali da je došlo do porasta porodičnog i partnerskog nasilja.\n"Broj prijavljenih slučajeva je povećan, što je dobar signal. Mi radimo na tome da se taj broj poveća, kako bi što manje slučajeva ostalo nerešeno", istakao je Pavlović. Kao najveći izazov, on je naveo, rad sa građanima na uklanjanju predrasuda.\nPredsednik skupštinskog Odbora za ljudska i manjinska prava Meho Omerović kaže da posebnu pažnju treba obratiti na procesuiranje predmeta diskriminacije i govora mržnje koji je izvršen prema LGBT osobama.\n"Na taj način ohrabrili bismo žrtve dikriminacije da se bez straha i nepoverenja obrate nadležnim insititucijama, ako trpe dikriminaciju", rekao je Omerović. On je istakao da se priprema predlog Deklaracije protiv nasilja, govora mržnje i zločina iz mržnje i dodao da je važno da se o njihovom položaju što više govori. Kao jedan od dobrih primera integracije LGBT osoba u društvo, šef političkog odeljenja delegacije EU u Srbiji Luka Bjankoni naveo je Međunarodni muzički festival "Zona tolerancije" koji organizuju grad Zaječar i Gej strejt alijansa, 1. i 2. maja ove godine. Naveo je da su rodni identitet i seksualna orjentacija širom sveta izgovori za ugrožavanja prava i sloboda LGBT osoba.\nMinistarka bez portfelja zadužena za evropske integracije Jadranka Joksimović rekla je povodom izveštaja GSA o stanju ljuskih prava da je veoma bitna njihova integracija u društvo.\nU Srbiji je tokom prošle godine prijavljeno sedam fizičkih i 12 verbalnih napada na pripadnike LGBT populacije, policija je intervenisala i prosledila deset izveštaja nadležnom tužilaštvu, a 11 osoba je procesuirano, rekao je ministar unutrašnjih poslova Nebojša Stefanović. Prema njegovim rečima, u istom periodu bilo je 66 pretnji LGBT populaciji putem društvenih mreža.\n"Policija je intervenisala, prema 25 osoba preduzeli smo mere iz naše nadležnosti i podneli smo 45 krivičnih prijava", rekao je Stefanović u Skupštini Srbije gde je predstavljen izveštaj o stanju ljudskih prava LGBT osoba. Stefanović je poručio da Srbija ne sme biti plodno tle za širenje mržnje prema bilo kome ko je drugačije seksulane orjentacije i dodao da se neće dozvoliti njihovo bezbednosno ugrožavanje samo zato što su drugačije seksualne orjentacije.\nU 2014. prijavljeno 19 napada na pripadnike LGBT\nU Srbiji je tokom prošle godine prijavljeno sedam fizičkih i 12 verbalnih napada na pripadnike LGBT populacije, policija je intervenisala i prosledila deset izveštaja nadležnom Tužilaštvu, a 11 osoba je procesuirano, izjavio je ministar unutrašnjih poslova Nebojša Stefanović. Prema njegovim rečima, u istom periodu bilo je 66 pretnji LGBT populaciji putem društvenih mreža.\n"Policija je intervenisala i prema 25 osoba preduzeli smo mere iz naše nadležnosti i podneli smo 45 krivičnih prijava", rekao je Stefanović u Skupštini Srbije gde je predstavljen izveštaj o stanju ljudskih prava LGBT osoba.\nMinistar unutrašnjih poslova je poručio da Srbija ne sme biti plodno tle za širenje mržnje prema bilo kome ko je drugačije seksulane orjentacije i dodao da se neće dozvoliti njihovo bezbednosno ugrožavanje samo zato što su drugačije seksualne orjentacije.\n"Jedan od dokaza da je Ministarstvo unutrašnjih poslova posvećeno tom poslu je što smo prošli bezbednosne uslove za mirno održavanje Parade ponosa prošle godine", istakao je Stefanović. Podsetio je da je MUP početkom ferbuara 2014. doneo akcioni plan za unapređenje rada i saradnje policije sa LGBT populacijom koji predviđa borbu protiv huliganizma i ekstrmizma, opredeljivanje oficira za vezu i realizaciju projekata sa ciljem poštovanja različitosti.\n"Policija neće dozvoliti da se bilo ko manjinske, ili socijalno ranjive grupe, ili ma koji drugi građanin oseća nebezbednim u Srbiji već ćemo se držati zakona i svih zagarantovanih prava", poručio je Stefanović.\nIntegracija manjinskih grupa u društvo - obostran proces\nMinistarka bez portfelja zadužena za evropske integracije Jadranka Joksimović ocenila je danas, povodom izveštaja o stanju ljudskih prava LGBT populacije, da je integracija manjinskih grupa u društvo obostran proces.\n"Cilj je puna integracija svih manjinskih grupa, što znači da moramo da delimo i zajedničke probleme, kao što ih i delimo, i socijalne, i ekonomske i političke. Zato sam ih uvek pozivala da, pored promocije manjinskih prava, uzmu učešće i u širim društvenim pitanjima, koja bi značila njihovu punu integraciju", rekla je Joksimović.\nSrbija je zabeležila pomake u oblasti stanja ljudskih prava LGBT populacije, a jedan od pokazatelja je uspešno održavanje Parade ponosa prošle godine, kao i bolji odnos političkih aktera i državnih institucija prema pripadnicima te populacije, zaključak je Izveštaja o stanju ljudskih prava LGBT populacije, koji je danas predstavljen u Skupštini Srbije.\nJokismović je navela da je potpuno u redu da postoje tradicionalisti koji zastupaju drugačiji koncept društva i društvenih prava i sloboda, ali i upozorila da se prava onih koji su drugačiji ne smeju kršiti. “Onaj ko ne podržava različitost, može da je ne podržava, ali samo dok ne ugrožava pravo i slobodu izražavanja svih onih koji se po nečemu razlikuju”, istakla je ministarka.\nGovoreći o Paradi ponosa, koja je održana prošle godine, Joksimović je ocenila da je to bila demonstracija želje i nastojanja da se stvari u oblasti manjinskih prava unaprede.\nIstakla je, međutim, da se to ne radi samo zbog toga što je Srbija na evropskom putu: “To jeste jedna od obaveza, ali bih više volela da razumemo da možemo da se ne razumemo i da možemo da ne budemo isti, ali da to ni na koji način ne treba da ugrožava bilo koga”, rekla je Joksimović. Prisustvom na tom događaju, svojim ličnim odnosom, želela je da pokaže da se neke stvari u Srbiji mogu promeniti. Joksimović je zaključila i da je Srbija, kao zemlja kandidat za članstvo u EU, u moralnoj obavezi da promoviše i štiti ljudska i manjinska prava.\n“Zato sam sigurna da ćemo, korak po korak, uspeti da se razumemo, i da podržimo one koji su različiti”, uverena je Joksimović.


ALBANSKI LOBISTI PRETE: Ako Srbija ne prizna Kosovo i ne odrekne se Republike Srpske biće joj blokiran ulaz u EU! - 24vesti\nALBANSKI LOBISTI PRETE: Ako Srbija ne prizna Kosovo i ne odrekne se Republike Srpske biće joj blokiran ulaz u EU!\nPrema našim informacijama, zvanični Beograd bi uskoro mogao da se sučeli sa otvorenim zahtevima da prestane da blokira članstvo Kosova u međunarodnim organizacijama, uključujući i UN, kao i da prestane da nabavlja rusko naoružanje i uspori dolazak kineskih investicija.\nOvo svojevrsno stezanje obruča oko naše zemlje praktično je najavila zagrižena trojka albanskih lobista u Vašingtonu – odlazeći kongresmen Eliot Engel, bivša američka državna sekretarka Madlen Olbrajt i politički analitičar Danijel Server.\nOni su u utorak na saslušanju Komiteta za spoljne poslove Predstavničkog doma Kongresa o preporukama administraciji budućeg predsednika SAD Džozefa Bajdena za vođenje politike prema Zpadnom Balkanu otvoreno zatražili da se Srbiji stopira ulazak u EU sve dok ne prizna nezavisno Kosovo, da se odrekne RS, ali i raskine dobre veze sa Moskvom i Pekingom.\nEngel, Olbrajtova i Server, dugogodišnji promoteri kosovske nezavisnosti, „preporučuju“ Bajdenu i da napravi zaokret u politici prema Srbiji koji je dosad vodio odlazeći lider SAD Donald Tramp i da Bela kuća izvrši snažniji pritisak na srpskog predsednika Aleksandra Vučića da bude kooperativniji oko tri ključne teme – Kosova, BiH i „izguravanja“ Rusije i Kine iz regiona.\nPredsednik Vučić izjavio je u sredu da nema sumnje da ćemo se suočavati sa sve težim prtiscima i da se nalazimo u teškoj situaciji:\n– Mislim da se sada vidi koliko sam bio u pravu kada sam govorio da stavovi Bajdenove administracije ne idu naruku Srbiji. Suočavaćemo se sa najtežim mogućim pritiscima kada je u pitanju priznavanje Kosova, to nikada nisam krio. U Srbiji se mnogi tome raduju misleći da je to upereno protiv mene, a to je upereno protiv svih u Srbiji. Svi bi voleli da Srbija ponovo bude nevažna i slaba, kakva je bila prethodnih godina.\nŠef države je dodao da neće loše govoriti ni o Engelu ni o Olbrajtovoj:\n– Očekujem velike pritiske i kada je RS u pitanju. Borićemo se istinom, neću govoriti ništa loše o tim ljudima. Naše je da čuvamo naše interese. Da kao predsednik Republike i bez saglasnosti Vlade potpišem akt o nezavisnosti Kosova dobio bih Nobelovu nagradu za mir i bio bih najveći demokrata u ovom delu sveta. Da kažem da Srpska nema nikavu podršku Srbije i da neće dobiti nikakvu pomoć, tek tad bih bio demokrata, a postao bih i lep.\nNaši sagovornici kažu da je u pojedinim političkim krugovima u SAD očigledan pokušaj oživljavanja starih ucena prema Srbiji i njihovo stavljanje u vrh političke agende, ne samo Vašingtona, nego i – Evropske unije. Engel, Olbrajtova i Server pozvali su i EU da združeno sa SAD krenu „u ofanzivu“ na region, posebno Srbiju.\nSudeći prema poslednjim potezima iz Unije, ovaj poziv naići će na pozitivan odgovor. Najpre je u utorak stopirano otvaranje novih poglavlja sa Srbijom do kraja godine, a u sredu je objavljen nacrt izveštaja Evropske komisije o Kosovu, koji je sačinila izvestilac Viola fon Kramon, a u kojem se pet članica EU koje nisu priznale nezavisnost južne pokrajine pozivaju da to učine.\nPolitički analitičar Dragomir Anđelković objšnjava da se od Bajdena sada očekuje da će svoju politiku voditi sinhronizovano sa Nemačkom, za razliku od Trampa koji je vodio samostalnu politiku i nije se obazirao na EU:\n– Albanski lobisti i oni iz Sarajeva, zajedno sa partnerima u Americi i EU, pokušavaju da izvrše pritisak i na Bajdena, ali i na evropske strukture, da zajednički postave kosovsko pitanje na vrh liste i krenu u akciju prema Srbiji. Naša zemlja mora energično da se postavi prema ovim pokušajima, jer ako pokažemo slabost, onda će nas mnogo više pritiskati. Treba poslati jasan signal da ćemo, ukoliko se pritisci nastave radikalnije, da se okrenemo prema Moskvi i Pekingu i da odustanemo od EU integracija.\nDejan S. Miletić, iz Centra za proučavanje globalizacije, kaže nam da je jasno da su jastrebovi post-Klintonove politike ponovo podigli glave:\n– Politika koju oni predlažu već se pokazala pogrešnom, čak i za interese SAD. Albanski i bošnjački lobisti, kao i strukture koje su bile skrajnute za vreme Trampa kao da žude za nekom osvetom i novim komplikovanjem situacije u našem regionu. Ne vidim prostor za takvo delovanje, jer Srbija neće odustati od svojih nacionalnih i prirodnih interesa. Ne postoji pritisak koji tu može da ostvari rezultate koje neki sa Zapada očigledno priželjkuju. Ne vidim kakve koristi mogu da imaju od pritiska na Srbiju i srpski narod. Osim ako im je cilj da gurnu Srbiju u ruke Rusije i Kine.\nBRANI TAČIJA I TERORISTE\nZanimljivo je i da je odlazeći šef Komiteta za spoljne poslove Kongresa Eliot Engel u jednom delu svog izlaganja indirektno stao u odbranu Hašima Tačija i ostalih koji su trenutno u Hagu suočeni sa optužbama za strašne zločine počinjene na Kosovu. Engel je rekao da je Srbija krivac za većinu zločina počinjenih u regionu i tražio da se proširi mandat suda za zločine nekadašnje OVK tako da on obuhvati i zločine počinjene u Srbiji, uključujući ubistvo trojice braće Bitići, američkih državljana.\nPosebno oštro izlaganje pred Komitetom za spoljne poslove Kongresa imao je Server. On je otvoreno pozvao na rušenje predsednika Vučića, ukoliko on, kako je rekao, „nastavi da preferira autokratiju i saradnju sa Rusijom i Kinom“. Server je čak rekao da bi i „građani Srbije, koji su više zabrinuti za svoje poslove nego za Kosovo i Bosnu, trebalo da pomognu da u zemlji dođe do promena“.\nPosebno oštro izlaganje pred Komitetom za spoljne poslove Kongresa imao je Server. On je otvoreno pozvao na rušenje predsednika Vučića, ukoliko on, kako je rekao, “nastavi da preferira autokratiju i saradnju sa Rusijom i Kinom”. Server je čak rekao da bi i “građani Srbije, koji su više zabrinuti za svoje poslove nego za Kosovo i Bosnu, trebalo da pomognu da u zemlji dođe do promena”.\nPORFIRIJE OTKRIO OLJI JOVIĆEVIĆ SVE O TAJNOJ POSETI ZORANA ĐINĐIĆA...\nAIR SERBIA!!! Nikola Jokić ZAKUCAVANJIMA srušio Janisa, zabeležio 50. TRIPL...\nŠA POBEGAO IZ ZADRUGE! Aleksić JECAO zbog Tare, doživeo nervni slom nakon...\nTrinkijeri posle Zvezde: Ovo je rat protiv korone, a vi imate više vakcina nego...


Foto: Srna | Šarović potpisao peticiju "Imam pravo da znam"\nSrna 11.12.2019 13:25\nISTOČNO SARAJEVO - Predsjednik SDS-a Mirko Šarović potpisao je danas u Istočnom Sarajevu peticiju "Imam pravo da znam", u okviru inicijative ove stranke za prikupljanje potpisa građana širom Republike Srpske za javno objavljivanje Programa reformi BiH, dokumenta koji je usvojilo Predsjedništvo BiH.\nPredsjednik Aktiva žena SDS-a Bosiljka Dunjić podsjetila je da su građani Srpske svjedoci NATO agresije na Republiku Srpsku i bombardovanja njene teritorije i stanovništva projektilima sa osiromašenim uranijumom, što je ostavilo trajne negativne posljedice na zdravlje ljudi u Srpskoj.\nPredsjednik mladih SDS-a Istočno Novo Sarajevo Stefan Ignjatović rekao je da mlade ovog grada veoma interesuje šta tačno sadrži Program reformi BiH.\nŠarović: Loša odluka NS RS o neprihvaćanju prijedloga o raspuštanju SO Teslić i Rudo\nKomentarišući odluku Narodne skupštine RS o neprihvaćanju prijedloga odluka o raspuštanju SO Teslić i Rudo, Šarović je rekao da je to loša odluka koja govori mnogo o samoj vlasti u Republici Srpskoj i njihovoj neprincipijelnosti.\n"Ne poštuju vlastiti zakon, koji su sami donijeli, a opštine dijele na 'svoje' i 'tuđe'. Ovim su potvrdili da se radi o vlasti koja ne radi za građane već za svoju stranku te da nisu sposobni da se izdignu iznad uskostranačkih interesa", kazao je Šarović.\nŠarović je istakao da je odluka o neprihvaćanju prijedloga odluka o raspuštanju SO Teslić i Rudo pokazala nažalost pravo lice vlasti Republike Srpske, saopšteno je iz SDS-a.


Krivična prijava i disciplinski postupak protiv tri radnika Aerodroma Tivat – Mladi Nikšića\nKrivična prijava i disciplinski postupak protiv tri radnika Aerodroma Tivat\nAerodromi Crne Gore (ACG) podnijeli su krivičnu prijavu i pokrenuli disciplinski postupak protiv troje zaposlenih na Aerodromu Tivat.\nKako je saopšteno iz ACG, direktor tivatskog Aerodroma, šef bezbjednosti i službenik su u srijedu, bez odobrenja, na službeni izlaz Administrativne zgrade iznijeli dva paketa većih gabarita i putnu torbu nepoznate sadržine.\n“Prethodno, po nalogu izvršnog direktora Gorana Jandreoskog i njegovog zamjenika Petra Radulovića, a u konsultaciji sa Odborom direktora, pokrenuta je interna istraga, tokom koje su od aktera tog događaja uzete izjave”, kaže se u saopštenju.\nIz ACG su kazali da su zaposleni, koji su bez znanja nadređenih i neovlašćeno iznjeli nepoznate predmete, izjavili da su u paketima i torbi bile lične stvari bivšeg šefa bezbjednosti.\n“Očekujemo da policija utvrdi punu istinu, kako bismo bili sigurni da ACG nijesu oštećeni ni za jedan cent, ili bilo koji dokument”, navodi se u saopštenju.\nNavodi se da je odluka o pokretanju disciplinskog postupka pokrenuta danas, prvog radnog dana nakon povratka Jandreoskog i Radulovića sa službenog puta iz Brisela.\n“ACG ne prejudicira ničiju krivicu, ali ćemo istrajati u otkrivanju istine – da li je bilo koji naš službenik ovakvim postupcima počinio bilo koje krivično djelo i eventualno nanio štetu ACG”, dodaje se u saopštenju.


Mali: Ne verujem da je Šabić zlonameran | Insajder\nMali: Ne verujem da je Šabić zlonameran\nGradonačelnik Beograda Siniša Mali danas je povodom projekta "Senior kartica" zbog kojeg je poverenik za informacije od javnog značaja i zaštitu podataka o ličnosti pokrenuo nadzor Gradske uprave, izjavio da se sve u vezi sa tim projektom radi shodno zakonskim propisima.\nFoto: Srđan Ilić / Siniša Mali\nMali je novinarima u Beogradu kazao da ne veruje "u zlu nameru" Šabića, ali da način na koji je komentarisao projekat pokazuje da ne razume ono što Beograd radi.\n"Drago mi je što je gospodin Šabić komentarisao senior kartice, a komentarisao je nerazumevajući ono što smo mi radili. Treba napraviti razliku izmedju Kluba, dakle kompanija koje su deo Kluba penzionera i izrade samih kartica, odnosno baze podataka", rekao je Mali i dodao da će sve senior kartice biti besplatne.\nMali je rekao da je juče najavljen projekat "Senior kartica", da je danas podnesen zahtev za izradu e-baza i da će nakon toga početi nabavka softvera za te kartice.\n"Nismo prekršili nikakav zakon, jer smo tek juče predstavili te kartice koje će biti efektuirane od 1. novembra, kada će građani dobiti privremene kartice, kada se završi tender, izrada baza podataka, a shodno pozitivnim zakonskim propisima, tada ćemo to i deliti", rekao je Mali i dodao da se poštuju svi zakonski propisi.\nŠabić je ranije danas saopštio da je povodom projekta "Senior kartice" pokrenuo postupak nadzora Gradske uprave jer je prekršen Zakon o zaštiti podataka o ličnosti i naložio Gradskoj upravi da se u roku od tri dana izjasni o pitanjima koja se odnose na pravni osnov uspostavljanja zbirke podataka, vrstu i obim podataka o ličnosti koji se prikupljaju, kome se prikupljeni podaci stavljaju na raspolaganje, mere zaštite podataka koje su preduzete.\nSiniša Mali demantovao navode Aleksandra Šapića\nPodsetimo, juče je saopšteno da će Beograd od 1. novembra uvesti personalizovane senior kartice za penzionere, kojima će moći da ostvare brojne popuste.\nNakon toga, Aleksandar Šapić, predsednik opštine Novi Beograd objavio je da beogradske senior kartice, jedino nisu dobili penzioneri sa teritorije opština Novi Beograd i Stari grad.\nOn je za Insajder rekao da smatra da nije ispravno i pravedno da Novobeograđani trpe samo zato što su glasali za njega.\nGradonačelnik Beograda Siniša Mali demantovao je informacije da senior kartice neće biti dostupne stanovnicima opština Novi Beograd i Stari grad.\nPosle rebalansa budžeta, opština Novi Beograd jedina nije dobila dodatni novac a gradonačelnik navodi da su razlozi za to ekonomski.\nMali je rekao da je Grad u proteklom periodu najviše ulagao u tu opštinu, da su tu najveći projekti pokrenuti, izgrađeni vrtići, parkovi, igrališta... On je istakao da je budžet opštine Novi Beograd peti po veličini, pa je Grad odlučio da ne dodeli dodatni novac.


Usevi ulaze u zimsko mirovanje\nRTV Subotica • Sanda Mileusnić • 10. januar 2022. • 13:44 •\nOzimi usevi u subotičkom ataru još uvek nisu ušli u pravo zimsko mirovanje, a primećen je i rast kod strnina. Stručnjaci u skladu sa najavama meteorologa očekuju da će u narednom periodu kulture ipak ući u zimovanje, kao i da će ih snežni pokrivač zaštititi od minusa koji još uvek nisu toliko veliki da bi mogli da ugroze useve.\nVremenske oscilacije poslednjih nekoliko nedelja, koje su išle od ledene kiše i temperatura ispod nule, gotovo prolećnog vremena oko Nove godine, pa sve do novih minusa i snega koji je pao za vikend, odrazile su se i na ratarstvo. Ozimi usevi još uvek nisu ušli u zimsko mirovanje, a vidljivo je da su čak i rasli poslednje nedelje decembra, ističu iz Poljoprivredne stručne službe.\nDok su ozime strnine koje su posejane ranije, početkom oktobra, već formirale čvor bokorenja i otpornije su na hladnoću, većina useva je iz kasnije setve, ali stručnjaci smatraju da ni za njih nema bojazni od minusa.\nPočela analiza azota u zemljištu


Rusko Ministarstvo pravde predložilo sankcije zbog nepoštovanja karantina - Sputnjik Srbija\n17:29 28 Februar 2021\n16:03 23.03.2020 Preuzmite kraći link\nIstovremeno, u saopštenju ovog Ministarstva se ne precizira kakve se sankcije zbog kršenja karantina predlažu za usvajanje.\nJedino što je poznato iz saopštenja je da nove mere imaju za cilj obezbeđenje strogog poštovanja zakona u oblasti sanitarno-epidemiološke dobrobiti stanovništva.\nTrenutno zbog kršenja karantina osoba može biti odgovorna samo ako je zbog njenih postupaka došlo do nečije smrti ili masovne zaraze.\nInostrannыe turistы v zaщitnыh maskah na Krasnoй ploщadi v Moskve\nRanije je u Stavropoljskoj oblasti pokrenut krivični postupak protiv lekara koji je prekršio samoizolaciju u kojoj se nalazio radi sprečavanja širenja Kovid-19.\nPrema najnovijim podacima u Rusiji je registrovano 438 inficiranih koronavirusom, 16 osoba je ozdravilo, a oko 52.000 je pod nadzorom.\nMinistarstvo pravde Rusije, koronavirus


Ajur Veda Kurkuma cena, cene Srbija, prodaja Beograd Novi Sad Niš\nAjur Veda Kurkuma cene\nKurkuma je jedan od najviše korišćenih začina u istočnjačkoj kuhinji a istovremeno je i važan sastojak u ajur-vedskim preparatima za šećernu bolest, bolesti krvi i krvnih sudova, kožne bolesti i bolesti disajnih organa, Kao začin, kurkuma se najčešće koristi za pripremu pilava (pulao) kome daje predivnu, zlatno žutu boju i prefinjen miris i ukus, a istovremeno neutrališe sluzasta i slatka svojst... specifikacija\nKurkuma je jedan od najviše korišćenih začina u istočnjačkoj kuhinji a istovremeno je i važan sastojak u ajur-vedskim preparatima za šećernu bolest, bolesti krvi i krvnih sudova, kožne bolesti i bolesti disajnih organa, Kao začin, kurkuma se najčešće koristi za pripremu pilava (pulao) kome daje predivnu, zlatno žutu boju i prefinjen miris i ukus, a istovremeno neutrališe sluzasta i slatka svojstva pirinča, Obavezan je sastojak u pripremi svih vrsti mahunarki (dal) jer pomaže varenju i usvajanju belančevina i sprečava nastajanje gasova i nadutosti, Kurkuma je osnovni sastojak mešavine začina za kari i boja karija potiče upravo od nje, Ako se povrće kuva na ulju u kome je proprženo malo kurkume ili karija, njegova hranljiva vrednost značajno će porasti jer će se biološki vredne materije iz začina upiti u hranu i znatno doprineti varenju, upijanju i usvajanju tog obroka, I narodna medicina i savremena nauka puni su hvale za kurkumu, ajur veda objašnjava lekovitost,,\nEPonuda nije internet prodavnica već Vam omogućava da brzo i lako nađete Ajur Veda Kurkuma po najjeftinijoj ceni. Naš cilj je da kupci budu što bolje informisani o ponudi Ajur Veda Kurkuma na tržištu Srbije. Vrlo lako nalazite željeni proizvod za kategoriju Ženska kozmetika cene, ne morate da lutate od sajta do sajta za Ajur Veda Ženska kozmetika, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Ajur Veda Kurkuma sa PRODAVCEM. EPonuda ne može da garantuje potpunu tačnost specifikacije i slika za Ajur Veda Kurkuma. Pre kupovine, podatke za Ajur Veda Kurkuma proverite na sajtu PROIZVOĐAČA.


Crna Gora izručila osumnjičene krijumčare Americi\nCrnogorska policija saopštila je da je juče izručila jednog sirijskog i jednog turskog državljanina Sjedinjenim Američkim Državama, gdje se protiv njih vodi postupak zbog šverca velikih količina razornog oružja i kokaina za potrebe međunarodne kriminalne organizacije koja djeluje u Meksiku, SAD i Zapadnoj Evropi.\n"Nacionalni Interpol Biro Vašington je raspisao međunarodnu potjernicu za S.K. i G.M. radi vođenja krivičnog postupka protiv njih na teritoriji SAD, zbog osnovane sumnje da su počinili krivična djela konspirativno udruživanje u cilju uvoza narkotika, pokušaj unošenja narkotika i konspirativno udruživanje radi pomaganja i podsticanja posjedovanja vatrenog oružja u vezi sa pomaganjem pri izvršenju krivičnih djela trgovina drogom i pranje novca", saopštila je Uprava policije.\nDvojica osumnjičenih krijumčara droge i oružja uhapšeni su sredinom aprila na osnovu naloga Okružnog suda SAD - Južni distrikt Njujork i potjernice Interpolovog biroa u Vašingtonu, u saradnji sa američkom agencijom za borbu protiv krijumčarenja narkotika DEA, te u koordinaciji i po nalogu crnogorskog Specijalnog državnog tužilaštva.\nNjima je tada određen ekstradicioni pritvor, na osnovu naredbe američkog suda koji ih sumnjiči "da su na međunarodnom nivou prokrijumčarili 200 kilograma kokaina i počinili međunarodno krijumčarenje oružja" "na teritoriji SAD i drugih država", kažu u policiji.\nPolicija je saopštila da je, u saradnji sa DEA i crnogorskim tužilaštvom, of septembra prośle godine prikupljali dokaze koji ukazuju na sumnju da su se S.K. i G.M. bavili nabavkom i krijumčarenjem "velikih količina razornog oružja i droge kokain" za potrebe međunarodne krijumčarske organizacije.\nU saopštenju se podsjeća da je u decembru 2014. crnogorska policija, u zajedničkoj akciji sa DEA i u saradnji sa rumunskim kolegama, uhapsili dvojicu Rumuna i jednog Italijana, koje je isti američki sud potraživao zbog sumnje da su pokušali da prodaju veliku količinu oružja kolumbijskom FARC-u u cilju vršenja ubistava američkih državljana u toj zemlji.


Na protest u Nišu i predstavnici Inicijative ne da(vi)mo Beograd - juGmedia\nŽiteljima Niša koji od ponedeljka svakog popodneva protestuju ispred Gradske kuće zbog visokih računa za grejanje, danas su se pridružili i predstavnici Inicijative ne da(vi)mo Beograd, uz poruku da se Nišlije ne bore samo za sebe već za sve gradjane Srbije.\n„U Nišu smo jer osećamo odgovornost zbog ovoga što se u Nišu dešava. Saosećamo sa obespravljenim, poniženim i osiromašenim gradjanima Niša“, istakao je Radomir Lazović iz Inicijative ne da(vi)mo Beograd.\nLazović je rekao da Nišlije muče visoki računi za grejanje, ali i mnogi drugi problemi.\n„Prosečna plata u Nišu je za 23.000 dinara manja od prosečne plate u Beogradu, a računi za grejanje su dva i po puta veći. Ko može da živi u tim uslovima?“, zapitao je on.\nPrema Lazovićevim rečima ono što se sada dešava u Nišu i u Zrenjaninu uskoro će se dešavati i u mnogim drugim gradovima u Srbiji.\n„Mislim da imamo snage da se izborimo za pravnu državu. Borimo se za gradove nas gradjana, a ne političko-ekonomske interese„, istakao je Lazović.\nČlan Upravnog odbora Udruženog pokreta slobodnih stanara Djokica Jovanović rekao je da gradjani Niša još nisu dobili odgovor kada će biti zaključeni ugovori o daljinskom grejanju, koje je Gradska toplana po Zakonu o energetici bila dužna da pojnudi korisnicima još pre više od mesec dana.\n„Nema ni odgovora šta je sa prekršajnim prijavama protiv Gradske toplane, niti odgovora na pitanje ko će da plati havariju u toplani „Jug“ koja košta četiri miliona evra„, rekao je Jovanović.\nOn je istakao da će Skupština UPSS-a uskoro odlučiti koje će akcije dalje preuzimati.\nMiroslav Cvetković iz Udruženog pokreta Slobodnih stanara demantovao je tvrdnje gradonačelnika Niša Darka Bulatovića da je cena gasa koju niška toplana plaća „Jugorosgasu“ ista kao cena koju „Srbijagas“ naplaćuje svojim korisnicima.\n„Potrošači gasa južno od Pojata plaćaju gas „Jugorosgasu“ 15 odsto skuplje. To pokazuju i fakture za isporučeni gas objavljene na sajtu Gradske toplane„, rekao je Cvetković.\nProtestu u organizaciji Udruženog pokreta slobodnih stanara odazvalo se popodne oko 400 gradjana Niša.\nLESKOVAC – U bioskopu Leskovačkog kulturnog centra sutra će, u okviru manifestacije Dan domaćeg filma, biti prikazana 14 domaća filma za koje nisu…\nU 18 časova u leskovačkoj covid bolnici hospitalizovano je ukupno 107 pacijenata, osamnaest manje nego što ih je bilo jutros, a urađeno je još preko…


Ove nedelje 1710\nSociorehabilatacioni klub za decu i mlade je savetodavna, socijalno–edukativna usluga socijalne zaštite, osnovana uz podršku Grada Požarevca u cilju podrške organizovanijoj zaštiti i unapređenju položaja dece i mladih sa problemima u ponašanju. Svrha Kluba je da se primenom raznovrsnih aktivnosti omogući korisnicima da preveniraju nastanak ili razvoj određenih problema, unaprede kompetencije i razviju socijalne i životne veštine za rešavanje problema, kao i da poboljšaju svoje socijalno funkcionisanje. Svrha programa tretmana je dostizanje pozitivne promene u ponašanju i odnosima i otklanjanje posledica nepovoljnih okolnosti radi uključivanja korisnika u zajednicu, primenom strukturisanog programa rada sa konkretnom korisničkom grupom odnosno vrstom problema.\nUsluga Sociorehabilitacionog kluba za decu i mlade namenjena je deci i mladima u situacijama kada su im usled porodičnih, socijalnih i drugih životnih okolnosti ugroženi zdravlje, bezbednost i razvoj, odnosno ako je izvesno da bez podrške sistema socijalne zaštite ne može da dostigne optimalni nivo razvoja, a naročito ako je u sukobu sa roditeljima, strateljem i zajednicom i ako svojim ponašanjem ugrožava sebe i okolinu.\nOvaj servis u zajednici funkcioniše od 2009 godine, a u 2015-toj godini kontinuirano nastavlja sa radom na osnovu Odluke o socijalnoj zaštiti građana Grada Požarevca ( Sl.gl. Grada Požarevca od 19.04.2013 godine) i Pravilnika o radu i standardima Sociorehabilitacionog kluba za decu i mlade (Sl.gl. Grada Požarevca od 22.02.2013).\nNa osnovu Zakona o socijalnoj zaštiti, pomenutih dokumenata i ostalih akata koji uređuju ovu oblast, Grad Požarevac je u postupku javnih nabavki, za period 2015- 2018 godina, realizaciju ove usluge, pružanje usluge poverio Udruženju građana Šansa.\nKorisnici usluga su deca i mladi uzrasta do 21. godine (ukoliko su delo počinili kao maloletnici), upućeni od strane Centra za socijalni rad Požarevac ili škole zbog rizičnog ponašanja I okolnosti, ili sukoba sa zakonom.\nGlavne aktivnosti i programi koje obuhvata usluga se realizuje u formi grupnog rada, kao pogodne forme za socijalno učenje i individualnog rada u skladu sa potrebama, i to:\n- SAVETOVANjE fokusirano na konkretne teškoće korisnika, posebno na prevazilaženje gubitaka i pozitivnog prihvatanja sebe, upravljanje stresom, kontrolu besa i razvoj strategija prevazilaženja problema, uspostavljanje pozitivnih emotivnih relacija i konstruktivnih vršnjačkih i drugih relacija.\n- EDUKACIJE/INSTRUKTAŽE fokusirane na prevazilaženje teškoća u rešavanju problema, razvoj interpersonalnih veština prosocijalnog ponašanja i samokontrole, razvoj odgovornog ponašanja i moralnog rezonovanja, asertivni trening, sticanje opštih i specifičnih znanja, zadovoljavanje različitih saznajnih potreba korisnika i sl.\n- OBRAZOVANjE I PROFESIONALNO OSPOSOBLjAVANjE fokusirano na sticanje opštih kompentencija vezanih za prevazilaženje zastoja u učenju i sticanje znanja i veština koje su u funkciji pripreme za radno angažovanje.\n- REKREATIVNE, KREATIVNE I AKTIVNOSTI KONSTRUKTIVNOG SLOBODNOG VREMENA sa ciljem podsticaja ličnog razvoja, mentalnog i fizičkog zdravlja, samoaktualizacije i socijalizacije, bazirane na sposobnostima korisnika i mogućnosti lokalne zajednice.\n- RAD SA PORODICOM DETETA/MLADIH sa ciljem unapređenja roditeljskih/starateljskih kompentencija.\nSociorehabilitacioni Klub za decu i mlade je za potrebe grupnog rada sa korisnicima u toku nedelje organizovan: ponedeljkom od 16.30-19.00, sredom od 15.30-18.00, petkom od 16.30-19.00, subotom od 10.00-12.30, dok se individualni rad organizuje u skladu sa potrebama korisnika u ostalim terminima. Prostorije Sociorehabilitacionog kluba za mlade se nalaze u ul.Veljka Dugoševića br.28 u Požarevcu. Kontakt tel. 012/223-681, lokal 18 i/ili 20.


Jonuz Musliu, predsednik Nacionalnog saveta Albanaca\nPredsednik Nacionalnog saveta Albanaca (NSA) Jonuz Musliu pozvao je danas Albance u opštinama Bujanovac, Preševo i Medvedja da bojkotuju predsedničke izbore 2. aprila.\nOn je rekao agenciji Beta da je do poziva za bojkot došlo jer nijedan od predsedničkih kandidata nije u svom programu pokazao interesovanje za rešavanje problema Albanaca.\nMusliu, koji je i lider Pokreta za demokratski progres (PDP) izjavio je da su svi kandidati na izborima za predsednika Srbije "pokazali diskriminaciju prema Albancima, što je i razlog zbog čega je pozvao albanske glasače da ne učestvuju na izborima".\n"Poziv za bojkot izbora nije upućen samo pristalicama PDP već svim Albancima, taj poziv sam zbog diskriminacije uputio kao predsednik Nacionalnog saveta Albanaca", kazao je Musliu,\nMusliu je naveo da se "diskriminacija vlasti prema Albancima koji žive u Preševskoj dolini ogleda u tome što do sada nijedan njihov problem nije rešen".\n"Nije rešen nijedan problem, ni nedostatak udžbenika, ni upotreba simbola a nema ni investicija", rekao je Musliu, koji je i predsednik Skupštine opštine Bujanovac.


Podrška izgradnji Memorijalnog centra u Gornjoj Kalesiji | Objektivno\nNaslovnica Društvo Podrška izgradnji Memorijalnog centra u Gornjoj Kalesiji\nPodrška izgradnji Memorijalnog centra u Gornjoj Kalesiji\nČlan Predsjedništva BiH Bakir Izetbegović danas primio delegaciju Udruženja porodica zarobljenih i nestalih osoba općine Zvornik. Sastanku su prisustvovali i federalni ministar raseljenih osoba i izbjeglica Adil Osmanović, kao i direktor Instituta za nestale osobe BiH Amor Mašović.\nNa sastanku su predstavnici žrtava rata zatražili podršku za intenziviranje ekshumacija i identifikacija, kao i pronalazak posmrtnih ostataka preostalih blizu 500 nestalih Zvorničana. Naglašena je i potreba završetka radova na uređenju Memorijalnog centra u Gornjoj Kalesiji, koji je posvećen stradalim žrtvama sa prostora općine Zvornik. Također je aktuelizovan i problem održavanja memorijalnih centara širom BiH.\nČlan PBiH Izetbegović je informisao porodice žrtava da su u Prijedlogu Budžeta institucija BiH, koji je usvojilo Predsjedništvo BiH, bila predviđena značajnija sredstva za ekshumacije i identifikacije, koji nažalost u konačnici Parlamentarna skupština BiH nije usvojila. S druge strane porodice su dobile obećanje da će u tekućoj godini federalno ministarstvo raseljenih osoba nastaviti s podrškom izgradnji Memorijalnog centra u Gornjoj Kalesiji i da će biti učinjeno sve da proces identifikacije pronađenih posmrtnih ostataka bude što efikasniji.\nČlan Predsjedništva BiH Bakir Izetbegović danas je doživio manju nezgodu prilikom izlaska iz kuće. Usljed pada niz stepenice zadobio je blaže povrede glave, desne ruke i lijeve noge. Nakon ukazane medicinske pomoći, konstatirane su povrede lakše prirode, te je gospodin Izetbegović nastavio s obavljanjem redovnih poslova i aktivnosti.


Saznajte koji su simptomi za blizanačku trudnoću! - mojabeba.rs\n08.01.2016 Korisni saveti Trudnoća\nOtkrivamo vam kako prepoznati koje buduće majke nose blizance…\nPod „veoma pozitivnim“ rezultatom testa za utvrđivanje trudnoće podrazumeva se to da čak i ukoliko test radite dan-dva nakon izostanka menstruacije linija (ili znak +) na testu jasno je izražena i pokazuje da ste u drugom stanju. U većini slučajeva kada se test radi ovako rano, linija na testu je bleda.\nVećina trudnica prva pomeranja bebe oseća tek oko 18–22 nedelje. Veoma je verovatno da će žena koja očekuje blizance ranije osetiti pomeranje beba u stomaku. Međutim, ovo treba uzeti u obzir kao uslovnu činjenicu, jer žene koje su prvi put trudne možda neće znati da odrede da je upravo ono što su osetile, pomeranje bebe.\nTagovi: blizanačka trudnoća blizanci dobijanje na kilaži jutarnje mučnine prva pomeranja bebe top ultrazvuk umor\nPredlog za današnji ručak: Ćufte punjene sirom\n23.06.2015 Korisni saveti\n12 mar, 2015 Zdravlje deteta\n6 avg, 2010 Moja Beba


RTCG - Radio Televizija Crne Gore - Nacionalni javni servis :: Ostali sportovi :: Vukčević najbolji na drumu / print=true\nBICIKLIZAM 19. 02. 2020. 16:45 >> 19:21 0\nVukčević najbolji na drumu\nČlan podgoričkog kluba Džada, Danilo Vukčević najbolji je biciklista Crne Gore u konkurenciji seniora, na drumu, u tradicionalnom izboru Biciklističkog saveza.\nU konkurenciji biciklista do 23 godine najbolji je njegov klupski drug Miloš Vračar.\nU montibajk kategoriji, disciplina XCO, najbolji seniori su Ana Petrović iz Peruna i član Tempa, Demir Mulić.\nU kategoriji do 23 godine najbolji je Miloš Vračar iz Džade. Najbolji junior je Nikola Grupković (Perun), dok je u konkurenciji kadeta priznanje pripalo Lazaru Savićeviću (Perun).\nU konkurenciji mlađih kadeta za najbolje proglašeni su članovi Peruna, Jovan Vukčević i Nina Vujičić.\nNajbolji pionir je Ognjen Vučetić (Peruna), a dok je u kategoriji masters nagrađen Saša Jovović (Perun).\nSaopšteno je da će Biciklistički savez stipendirati osam biciklista.\nStipendije će primati kadet Jovan Vučković (Perun), junior Nikola Grupković (Perun) i seniori Aleksandar Radunović (Džada), Sloibodan Milonjić (Džada), Dragan Jašović (Tempo), Radosav Bezmarović (Džada), Demir Murić (Tempo) i Danilo Vukčević (Džada).\nPredsjednik Biciklističkog saveza, Dejan Popović\nkazao je da su konstituenti i osnivači te asocijacije Džada, Perun, Budva, Lovćen i Tempo.\nOn je istakao da su se naknadno priključila i dva novoformirana kluba - Fleš iz Nikšića i Plejvlja.\n"Za godinu od osnivanja pokrenuli smo Crnogorsku biciklistzičku ligu na drumu i mautinbajku, organizovali smo državne šampionate u obje discipline, formirali crnogorsklu reprezentaciju koja je nastupila na Balkanskom prvenstvu. Organizovali smo i višednevnu drumsku etapnu trku Tur of Montenegro, koja je okupila oko 70 takmičara iz Evrope. Trka se izdvojila kao sportsko-turistički proizvod Crne Gore", kazao je Popović.\nOn je istakao da su afirmacija i popularizacija bicilizma, omasovljenje, stvaranje stručne baze, rad sa mladima, uspostavljanje sistema takmičenja i liga, nastupi reprezentacije, ulaganje u najperspektivnbije sportiosti biti u fokusu rada savaza.\nOn je naglasio da su postavili ambiciozan plan i da već ui martu, poslije zimskih priprema, crnogorske reprezentativce očekuju prve trke u inostranstvu.\n"U aprilu organizovaćemo edukatiovne seminare za nedostajuća zanimanja – sudije, treneri, mehaničari. U maju startuju lige, koje smo ove godine, pored druma i mautinbajka, proširili i na daunhil disciplinu, kao i šampionati Crne Gore u sve tri discipline. Centralno mjesto u kalendaru zauzima Tur of Montenegro, od 2. do 4. oktobra, u okviru kojeg će biti održano i Balkansko prvenstvo", rekao je Popović.\nDirektor direktortata za sport u Ministarstvu sporta i mladih, Miloš Lalević kazao je da se biciklizam zahvaljujući entuzijazmu klubova i biciklista vraća na pravi put.\n"Vlada i Ministarstvo povećavali su, odnosno osnažili, budžet nacionalnih sportsklih saveza, izdvajanjem za spšort preko četiri i po miliona EUR. Time smo najbolje potvrdili da se sport nalazi visoko u agendi Vlade. Ove godine imamo rekordan broj stiperndista – 276, a posebno mi je drago što se među njima nalaze i biciklisti", kazao je Lalević.\nNajbolji crnogorski biciklista, Danilo Vukčević naglasio je da su naporan rad i treninzi dali rezultat.\n"Nijesam sanjao da ću biti u ovoj poziciji da budem najbolji biciklista Crne Gore. Dobrim radom novog saveza sve je došlo na svoje mjesto. Rukovodstvo saveza predanim radom biciklizam je vratilo na mjesto koje mu pripada. Nadam se da će 2020. godina biti još bolja. Planovi su postavljeni, nadam se da ćemo opravdati ukazano povjerenje", rekao je Vukčević.\nSavez je u znak zahvalnosti za doprinos afirmaciji biciklizma nagradio Mionistarstvo sporta i mladih, Fond za razvoj Kuča Marko Miljanov i kompaniju Aerodromi Crne Gore.\nVukčević, Mulić i Ana Petrović najbolji u 2019. godini\nVeliki sportski uspjeh crnogorskog šampiona\nBiciklizam: Popović predsjednik novog saveza\nOmogućiti razvoj cikloturizma\n27. 03. 2019. 0